text:
TA 135
Yesu Si Wofɔ Ðe Tsitre La Ðe Eɖokui Fia Ame Geɖe
LUKA 24:13-49 YOHANES 20:19-29
YESU ÐE EÐOKUI FIA NUSRƆ̃LA SIWO YINA EMAUS
EÐE ŊƆŊLƆAWO ME NA NUSRƆ̃LAWO TSITOTSITO ZI GEÐE
TOMA DZUDZƆ ÐIKEKE
Le Kwasiɖa, Nisan 16 lia dzi la, nusrɔ̃lawo lé blanui. Womese nu si tae yɔdoa tsi fuflu ɖo la gɔme o. (Mateo 28:9, 10; Luka 24:11) Emegbe le ŋkeke ma dzi la, Kleopa kple nusrɔ̃la bubu aɖe nɔ mɔ zɔm tso Yerusalem yina Emaus, si didi tso Yerusalem gbɔ abe kilometa 11 ene.
Esi wole mɔa dzi la, wonɔ dze ɖom tso nu si dzɔ la ŋu. Kasia, ame aɖe va tu wo. Ebia wo be: “Nya kawo me dzrom miele vevie le mɔa dzi?” Kleopa ɖo eŋu be: “Amedzroe nènye le Yerusalem eye wò ɖeɖe koe li, eye mènya nu siwo dzɔ le afi ma le ŋkeke siawo me oa?” Amea bia wo be: “Nu kawoe?”—Luka 24:17-19.
Woɖo eŋu be: “Nu siwo ku ɖe Yesu Nazaretetɔ la” ŋue. “Míenɔ mɔ kpɔm be ame siae aɖe Israel.”—Luka 24:19-21.
Kleopa kple efe zɔhɛa gblɔ nu siwo dzɔ le ŋkeke ma dzi la nɛ. Wogblɔ be nyɔnu aɖewo yi yɔdo si me wotsɔ Yesu mlɔ la gbɔ hekpɔe be etsi fuflu, eye nyɔnu siawo kpɔ nukunu aɖe tefe, si nye be mawudɔlawo ɖe wo ɖokui fia wo hegblɔ be Yesu le agbe. Wogblɔ be ame bubuwo hã yi yɔdoa gbɔ “eye wokpɔe abe ale si tututu nyɔnuawo gblɔe ene.”—Luka 24:24.
Edze fãa be nusrɔ̃la eveawo mese nu si dzɔ la gɔme kura o. Amea fo nu na wo kple kakaɖedzi tsɔ ɖɔ wofe susu totro si na dzi ɖe le wo fo la ɖo ale: “Oo ame masenugɔmewo kple ame siwo fe dzi mexɔa nya siwo katã nyagblɔɖilawo gblɔ la dzi sena kaba o! Ðe mehiã be Kristo la nakpe fu siawo, eye wòayi efe ŋutikɔkɔe la me oa?” (Luka 24:25, 26) Azɔ eɖe Ŋɔŋlɔawo me nya geɖe siwo ku ɖe Kristoa ŋu la me na wo.
Mlɔeba la, ame etɔ̃awo gogo Emaus. Nusrɔ̃la eveawo di be yewoagase nya geɖewo akpee, eya ta wofoe ɖe enu gblɔ be: “Tsi mía gbɔ, elabena fiẽ ɖo, eye ŋkekea wu enu vɔ.” Elɔ̃ ɖe edzi, eye wonɔ anyi be yewoaɖu nu. Esi amea do gbe ɖa, ŋe aboloa me hetsɔe na wo la, wokpɔe dze sii, ke ebú vĩi le wo gbɔ. (Luka 24:29-31) Fifia woka ɖe edzi azɔ be Yesu le agbe!
Nusrɔ̃la eveawo gblɔ tso nu si dzɔ la ŋu dzidzɔtɔe be: “Ðe míafe dzi melé dzo le mía me, esi wòle nu fom na mí le mɔa dzi hele Ŋɔŋlɔawo me ɖem na mí tsitotsito oa?” (Luka 24:32) Wowɔ kaba yi Yerusalem, eye wokpɔ apostoloawo kple ame bubu siwo kpe ɖe wo ŋu la. Hafi Kleopa kple efe zɔhɛa nagblɔ nya aɖe la, nusrɔ̃lawo gblɔ be: “Wofɔ Afetɔ la ɖe tsitre vavã, eye wòɖe eɖokui fia Simon!” (Luka 24:34) Azɔ wo ame evea gblɔ ale si Yesu ɖe eɖokui fia wo. Ɛ̃, woawo hã wonye etefekpɔlawo.
Azɔ nane dzɔ si na wo katã wovɔ̃—Yesu va xɔa me! Esia wɔ nuku na wo elabena wotu ʋɔa le vɔvɔ̃ na Yudatɔwo ta. Ke hã Yesue nye ema va tɔ ɖe wo titina tututu. Egblɔ tufafatɔe be: “Ŋutifafa na mi.” Gake dzika tso wo fo. Abe ale si wòdzɔ kpɔ va yi ene la, ‘wogasusu be gbɔgbɔ aɖe kpɔm yewole.’—Luka 24:36, 37; Mateo 14:25-27.
Be Yesu naɖee afia be menye gbɔgbɔ aɖee yenye alo be wofe susue le wo flum o, ke boŋ ame ŋutɔŋutɔe yenye la, etsɔ efe asiwo kple afɔwo fia wo hegblɔ be: “Nu ka ŋuti mietɔtɔ, eye ɖikeke ɖo miafe dziwo me? Mikpɔ nye asiwo kple nye afɔwo ɖa, eye miakpɔe be nye ŋutɔŋutɔe; mili asi ŋunye kpɔ, elabena ŋutilã kple fu mele gbɔgbɔ si, abe ale si miele ekpɔm le ŋunye la ene o.” (Luka 24:36-39) Dzi dzɔ wo ale gbegbe eye wòwɔ nuku na wo, gake esesẽ na wo vie be woaxɔe ase.
Esi wòganɔ agbagba dzem be yeakpe ɖe wo ŋu woakpɔe be ye ŋutɔŋutɔe la, ebia wo be: “Nuɖuɖu aɖe le mia si le afi sia?” Wotsɔ tɔmelã memee nɛ, eye wòxɔe ɖu. Eyome egblɔ be: “Nya siawoe megblɔ na mi esi megali kpli mi [do ŋgɔ na nye ku] be nu siwo katã woŋlɔ ɖe Mose fe Sea kple Nyagblɔɖilawo fe nuŋlɔɖiwo kpakple Psalmowo me le ŋunye la nava eme.”—Luka 24:41-44.
Do ŋgɔ la, Yesu kpe ɖe Kleopa kple efe zɔhɛa ŋu wose Ŋɔŋlɔawo gɔme, eye egawɔ esia ake na ame siwo fo fu ɖe afi ma esi wògblɔ be: “Nya siae woŋlɔ ɖi: be Kristo la akpe fu, eye wòafɔ tso ame kukuwo dome le ŋkeke etɔ̃a gbe, eye woaɖe gbefã dzimetɔtrɔ hena nu vɔ̃wo tsɔtsɔ ke le dukɔwo katã me le efe ŋkɔ la me—esia adze egɔme tso Yerusalem. Mianye ɖaseɖilawo le nu siawo ŋuti.”—Luka 24:46-48.
Le susu aɖe ta la, apostolo Toma menɔ anyi o. Le ŋkeke siwo kplɔe ɖo me la, nusrɔ̃la bubuawo gblɔ nɛ dzidzɔtɔe be: “Míekpɔ Afetɔ la!” Toma ɖo eŋu be: “Ne nyemekpɔ gatagbadzɛbiawo tefe le efe asiwo me, eye metsɔ nye asibidɛ fo ɖe gatagbadzɛbiawo tefe, eye metsɔ nye asi fo ɖe efe axadame o la, nyemaxɔe ase akpɔ o.”—Yohanes 20:25.
Le ŋkeke enyi megbe la, nusrɔ̃lawo gakpe ta ɖe xɔ aɖe me hetu ʋɔa, gake fifia ya Toma le wo dome. Yesu va do ɖe wo dome le ŋutilã me eye wòdo gbe na wo be: “Ŋutifafa na mi.” Yesu trɔ ɖe Toma ŋu hegblɔ be: “Ƒo wò asibidɛ ɖe afii, eye nàkpɔ nye asiwo, tsɔ wò asi fo ɖe nye axadame, dzudzɔ ɖikeke ne nàxɔ se.” Toma gblɔ be: “Nye Afetɔ kple nye Mawu!” (Yohanes 20:26-28) Ɛ̃, eka ɖe edzi bliboe azɔ be Yesu le agbe eye wònye gbɔgbɔmenuwɔwɔ triakɔ si nye Yehowa Mawu tefe nɔla.
Yesu gblɔ nɛ be: “Esi nèkpɔm tae nèxɔe sea? Dzidzɔtɔwoe nye ame siwo mekpɔa nu hafi xɔna sena o.”—Yohanes 20:29.


c: text/html

text: Maskil.* Asaf+ fe ha.74 Oo Mawu, nu ka tae nètsɔ mí fu gbe ɖikaa?+Nu ka tae wò dɔmedzoe le bibim* ɖe lãha siwo le wò lãnyife ŋu?+2 Ðo ŋku wò ame siwo* nèfle tso blema ke la dzi,+To si nèxɔ fle wòzu wò domenyinu.+Ðo ŋku Zion To, afi si nènɔ la dzi.+3 Trɔ ɖe tefe siwo zu afedo ɖaa la ŋu.+Futɔ la gblẽ nu sia nu le kɔkɔefe la.+4 Wò futɔwo fe gbe de dzi le wò takpefe la.+Woda woawo ŋutɔwo fe dzesiwo ɖe afi ma.5 Wonɔ abe ame siwo kɔ fía dzi ɖe ave dodo ŋu ene.6 Wotsɔ fía kple gakpo kaka eŋunu siwo katã ŋu wowɔ aɖaŋunuwo ɖo+ la.7 Wotɔ dzo wò kɔkɔefe la.+Wogblẽ kɔ ɖo na avɔgbadɔ si ŋu wò ŋkɔ le la, eye wokakae va se ɖe efe agunu ke.8 Woawo kple wofe dzidzimeviwo katã gblɔ le wofe dzi me be:“Ele be woatɔ dzo Mawu fe takpefewo katã* le anyigba la dzi.”9 Míele dzesi aɖeke kpɔm o;Nyagblɔɖila aɖeke megali o,Eye ame aɖeke mele mía dome si nya ɣeyiɣi didi si esia axɔ o.10 Oo Mawu, ɣekaɣi ketɔ la anɔ vlo dom wò ase ɖo?+Ðe futɔ la agbe bubudede wò ŋkɔ la ŋu tegbeea?+11 Nu ka tae nèhe wò asi, wò nuɖusi, ɖe megbe?+Doe ɖa tso wò akɔnu ne nàtsrɔ̃ wo.12 Ke Mawue nye nye Fia tso blema ke,Ame si wɔa xɔnamedɔwo le anyigba la dzi.+13 Ètsɔ wò ŋusẽ de zitɔtɔ atsiafu me;+Ègbã ta na fumelã klitsuwo le tsiawo me.14 Ègbã Leviatan* fe tawo gudugudu;Ètsɔe wɔ nuɖuɖu na dukɔ la, na gbegbenɔlawo.15 Wòe ŋɔ mɔ na tsidzɔfewo kple tɔʋuwo;+Wòe na tɔ siwo sina ɖaa la mie.+16 Tɔwòe nye ŋkeke, eye tɔwòe nye zã hã.Wòe wɔ kekeli* kple ɣe.+17 Wòe ɖo anyigba fe lifowo katã anyi;+Wòe wɔ dzomeŋɔli kple vuvɔŋɔli.+18 Oo Yehowa, ɖo ŋku futɔ la fe vlododowo,Kple ale si dukɔ tsibome aɖe gbe bubudede wò ŋkɔ ŋui la dzi.+19 Mègatsɔ wò akpakpa* fe agbe* de asi na gbemelãwo o.Mègaŋlɔ wò ame siwo le fu kpem la fe agbe be ɖikaa o.20 Ðo ŋku nu, si nèbla kpli mí la dzi,Elabena anyigba la fe tefe dovivitiwo zu ŋutasẽlawo nɔfe.21 Mègana ame si wote ɖe anyi la natrɔ kple ŋukpe o;+Na wɔnamanɔŋutɔ kple ame dahe la nakafu wò ŋkɔ.+22 Oo Mawu, tso, ne nàʋli ɖokuiwò ta.Ðo ŋu ale si movitɔ la doa vlo wò ŋkeke blibo la.+23 Mègaŋlɔ nya siwo gblɔm wò futɔwo le la be o.Ame siwo tsia tsitre ɖe ŋuwò la fe hoowɔwɔ le dzi dem ɣesiaɣi.

robotstxt: allowed

filter: keep


text:
AGBEMEŊUTINYA
Yayra Le Ŋuɖoɖo Ðe Yehowa Ŋu Me
Míate ŋu anya nu siwo ava dzɔ o. Ɣeaɖewoɣi nɔnɔme sesẽwo va ɖina ɖe mí. Gake Yehowa yraa ame siwo ɖoa ŋu ɖe eŋu ke menye ɖe wofe gɔmesese ŋu o la. Nu sia tefee nye kple srɔ̃nye míekpɔ le míafe agbemeŋkeke siwo me míekpɔ yayra geɖe le la me. Míafe agbemeŋutinya sue aɖee nye esi.
FOFONYE kple danye wodo go wo nɔewo le Dukɔwo Dome Biblia Nusrɔ̃viwo fe takpekpe si wowɔ le fe 1919 me le Cedar Point Ohio, U.S.A. Woɖe wo nɔewo le fe ma ke me. Wodzim le fe 1922 me, eye wodzi nɔvinyeŋutsu Paul fe eve megbe. Wodzi srɔ̃nye Grace le fe 1930 me. Wohe srɔ̃nye dzila siwo ŋkɔwoe nye Roy kple Ruth Howell abe Biblia Nusrɔ̃viwo ene, eye tɔgbuia kple mamaa hã nye Biblia Nusrɔ̃viwo henye Nɔviŋutsu Charles Taze Russel xɔlɔ̃wo.
Medo go Grace le fe 1947 me, eye míeɖe mía nɔewo le July 16, 1949 dzi. Hafi míaɖe mía nɔewo la, míeɖo dze tso ale si míanɔ agbe le míafe srɔ̃ɖeɖea megbe ŋu naneke maɣlamaɣlae. Míetso nya me be míawɔ ɣeyiɣiawo katã fe subɔsubɔdɔa eye míadzi vi o. Le October 1, 1950 dzi la, míedze mɔɖeɖedɔa gɔme ɖekae. Emegbe le fe 1952 me la, wokpe mí be míawɔ nutome sue dzikpɔkpɔdɔa.
MƆZƆZƆDƆA WƆWƆ KPLE GILEAD SUKU DEDE
Mí ame evea siaa míese le mía ɖokui me be míehiã kpekpeɖeŋu geɖe hafi míate ŋu awɔ dɔdeasi yeyea. Esime menɔ nu srɔ̃m tso nɔviŋutsu kpɔnutefewo gbɔ la, medi be woakpe ɖe Grace hã ŋu. Eya ta mete ɖe Marvin Holien, si nye míafe fomea xɔlɔ̃ ɣeyiɣi didi aɖe, si si nutefekpɔkpɔ geɖe su le mɔzɔzɔdɔa me la ŋu, eye mebiae be: “Grace metsi o eye nutefekpɔkpɔ mesu esi o. Àte ŋu afia nɔvi aɖe mí si wòate ŋu awɔ dɔ kplii ɣeyiɣi didime aɖe be wòana heheea?” Eɖo eŋu be: “Ɛ̃. Nɔvinyɔnu Edna Winkle nye mɔɖela bibi si ate ŋu akpe ɖe eŋu geɖe.” Emegbe Grace gblɔ tso Edna ŋu be: “Enana meɖea dzi ɖi le ʋɔtruawo nu. Enya ale si wòaɖo dzeɖonyanutsinyawo nu nyuie, eye wòfia ale si maɖo to afemenɔlaa ale be mate ŋu aɖo nyawo ŋu wòasɔ lam. Eya tututue nye ame si mehiã!”
Nye kple Grace míesubɔ le nutome sue eve me le Iowa. Nutome suea lɔ Minnesota kple South Dakota fe akpa aɖewo hã ɖe eme. Emegbe woɖo mí ɖe New York Nutome Sue Gbãtɔ, si fe akpa aɖee nye Brooklyn kple Queens fe nutowo me. Esi míeva ɖo nutome sue ma me la, ɖeko míese le mía ɖokui me be míenya naneke o. Brooklyn Heights Hamea hã le nutome sue ma me, eye wokpena le Fiaɖufe Akpata si le Betel la me, eye Betel fomea me tɔ kpɔnutefe geɖe le afi ma. Esi mefo subɔsubɔnufo gbãtɔ le hame ma me megbe la, Nɔviŋutsu Nathan Knorr te ɖe ŋunye eye wògblɔ nam be: “Malcolm, èɖo aɖaŋu nyui aɖewo na mí siwo dzi wòle be míawɔ ɖo, eye esɔ ŋutɔ. Mègaŋlɔ be o be, ne mèkpe ɖe mía ŋu to aɖaŋu nyuiwo ɖoɖo na mí me o la, viɖe aɖeke manɔ ŋuwò le habɔbɔa me o. Wòe le dɔ dzi.” Le kpakpã megbe la, megblɔ nya sia na Grace. Eyome míeyi dzifoxɔ si me míedze le Betel la me. Dzimaɖitsitsi na ɖeɖi te mía ŋu ale gbegbe be míefa avi.
“Ne mèkpe ɖe mía ŋu to aɖaŋu nyuiwo ɖoɖo na mí me o la, viɖe aɖeke manɔ ŋuwò le habɔbɔa me o. Wòe le dɔ dzi”
Ɣleti ʋɛ aɖewo megbe la, míexɔ lɛta be míade Gilead Suku fe klass 24 lia, si nu woawu le February 1955 me. Hafi míayi sukua la, wona míenya be hehe si míaxɔ la mefia kokoko be woana míazu dutanyanyuigblɔlawo o. Ke boŋ hehe si míaxɔ akpe ɖe mía ŋu be míawɔ mɔzɔzɔdɔa nyuie wu. Míesrɔ̃ nu dodzidzɔname geɖe le sukua, eye wògana míebɔbɔ mía ɖokuiwo hã.
Esi míewu sukua nu la, wode dɔ asi na mí be míawɔ nutome gã dzikpɔkpɔdɔ. Míafe nutome gã la lɔ Indiana, Michigan kple Ohio ɖe eme. Le December 1955 me la, ewɔ nuku na mí esi míexɔ lɛta tso Nɔviŋutsu Knorr gbɔ si me wògblɔ le be: “Gblɔ nu si le wò dzi me la nam, eye nàto nyatefe nam. Ne èdi be yeava Betel anɔ afi sia ɖaa . . . alo ne èdi be yeasubɔ le Betel ɣeyiɣi aɖe eye emegbe woade dɔ asi na ye yeaɖasubɔ le duta la, na manya. Ne nutome gã kple nutome sue dzikpɔkpɔdɔa hãe do dzidzɔ na wò la, madi be manya.” Míeɖo eŋu be ado dzidzɔ na mí be míawɔ dɔ ɖe sia ɖe si wode mía si. Enumake wobia tso mía si be míava Betel!
ƑE SIWO ME MÍESUBƆ LE BETEL DZIDZƆTƆE
Le fe siwo me míesubɔ le Betel dzidzɔtɔe me la, meyina ɖafoa nufowo le hamewo kple takpekpe vovovowo me le United States bliboa. Mekpe asi ɖe eŋu wona hehe nɔviŋutsu ɖekakpui geɖe siwo va xɔ agbanɔamedzi gãwo le Yehowa fe habɔbɔa me. Mlɔeba la, meva zu Nɔviŋutsu Knorr fe agbalẽŋlɔla le dɔwɔfe si wɔa ɖoɖo ɖe xexea me katã fe gbefãɖeɖedɔa ŋu.
Mekpɔ dzidzɔ etɔxɛ le fe siwo me menɔ subɔsubɔm le Subɔsubɔ Dɔdzikpɔfea. Mewɔ dɔ kple T. J. (Bud) Sullivan le afi ma. Ekpɔ dɔwɔfe ma dzi fe geɖe va yi. Gake ame bubuwo hã li siwo gbɔ mesrɔ̃ nu geɖe le. Fred Rusk, si wode dɔ asi na be wòana hehem la, nye wo dometɔ ɖeka. Meɖo ŋku edzi be mebiae gbe ɖeka be, “Fred, nu ka tae nèɖɔa nu geɖewo ɖo le lɛta siwo meŋlɔna dometɔ aɖewo me?” Eko nu, eye wògblɔ be, “Malcolm, ne ègblɔ nya aɖe kple nu la, àte ŋu aɖe eme le mɔ vovovo nu, gake ne èŋlɔ nane la, ele be egɔme nanya se eye vodadawo naganɔ eme o, vevietɔ ne etso mía gbɔ afi sia.” Eyome egblɔ tufafatɔe be, “Lé dzi ɖe fo—èle agbagba dzem, eye etefe madidi o, nuwo atsɔ afɔ na wò.”
Esi feawo va nɔ yiyim la, wode dɔ vovovowo asi na Grace le Betel; wo dometɔ ɖekae nye xɔmedzadzraɖo, si bia be wòana nuwo nanɔ ɖoɖo nu le xɔdɔmewo me. Dɔa vivia enu ŋutɔ. Va se ɖe egbea la, ne míedo go ame siwo nye ɖekakpuiwo le Betel ɣemaɣi dometɔ aɖewo la, wogblɔna na Grace kple nukoko be, “Èfia ale si maɖo aba lam nyuie ŋutɔ, nyemable wò o, esia do dzidzɔ na danye ŋutɔ.” Dɔwɔwɔ le Magazine kple Agbalẽŋɔŋlɔ dɔwɔfewo kpakple Kasɛtwɔfea hã do dzidzɔ na Grace ale gbegbe. Dɔ vovovo siawo wɔwɔ kpe ɖe eŋu wòkpɔe be nu sia nu si míewɔ le Yehowa fe habɔbɔa me alo afi sia afi si míesubɔna le la nye mɔnukpɔkpɔ kple yayra na mí. Esena le eɖokui me nenema va se ɖe egbe.
TƆTRƆ SIWO MÍEWƆ
Le fe 1975 me lɔfo la, míeva kpɔe be mía dzila tsitsiwo hiã kpekpeɖeŋu geɖe. Mlɔeba la, eva hiã be míawɔ nyametsotso sesẽ aɖe. Míedi kura be míadzo le Betel ahagblẽ mía hati Yehowa subɔla siwo míeva lɔ̃ vevie la ɖi o. Ke hã meva kpɔe be nye agbanɔamedzi wònye be malé be na mía dzilawo. Le ɣeyiɣi aɖe megbe la, míedzo le Betel, gake míenɔ mɔ kpɔm be ne nɔnɔmeawo trɔ la, míatrɔ agbɔ va.
Be míate ŋu akpɔ míafe nuhiahiãwo gbɔ la, mewɔa dɔ na nugblẽfexeha aɖe, eye esia bia be mayi afewo me aɖakafu nugblẽfexeɖoɖowo na amewo. Nyemaŋlɔ nya si dɔmemegã ɖeka gblɔ nam esime wònɔ hehe namem la be gbeɖe o; egblɔ be: “Amewo gbɔ yiyi le ɣetrɔwo me ye nana wokpɔa dzidzedze le dɔ sia me. Ɣemaɣie nàkpɔ ameawo le afe me. Naneke mele vevie wu be nànɔ amewo gbɔ yim ɣetrɔ sia ɣetrɔ gbe sia gbe o.” Meɖo eŋu nɛ be, “Meka ɖe edzi be ènya nya si gblɔm nèle, eye melɔ̃ ɖe edzi. Gake mawusubɔsubɔ me gbanɔamedziwo hã le asinye si nyemegblẽ ɖi kpɔ o, eye nyemadi gbeɖe be wòadzɔ alea o. Mayi amewo gbɔ le ɣetrɔ aɖewo me ya, gake le Braɖa kple Yawoɖa ɣetrɔwo la, ehiã be made kpekpe vevi aɖewo.” Yehowa yram vavã esi nyemedaa kpekpewo funa le nye dɔwɔɖui ta o.
Míenɔ danye ŋu esime wòku le July 1987 me le ame tsitsiwo dzikpɔfe. Dɔnɔdzikpɔlagã la te ɖe Grace ŋu gblɔ nɛ be: “Afenɔ Allen, yi afe me ne nàɖi ɖe eme. Ame sia ame nyae be ènɔ lɔ̃xowò gbɔ ɣesiaɣi hena kpekpeɖeŋui. Wò dzi nedze eme, eye nànyae be èwɔ tɔwò sinua.”
Le December 1987 me la, míegbugbɔ kpe Betel, tefe si míelɔ̃ vevie la, fe dɔbiagbalẽ ɖo. Gake le ŋkeke ʋɛ aɖewo ko megbe la, wokpɔ dɔkagã me kansa le Grace ŋu. Esi ɖɔktawo wɔ dɔ nɛ vɔ, eye efe lãme sẽ la, wogblɔ be efe kansa la vɔ nɛ. Gake le ɣeyiɣi ma me la, míexɔ lɛta tso Betel si me wogblɔ na mí le be míayi míafe subɔsubɔdɔa dzi le hame si me míele me. Míeɖoe kplikpaa be míawɔ geɖe le Fiaɖufedɔa me.
Emegbe la, mekpɔ dɔ bubu le Texas. Míebui be afi ma fe yame fe dzoxɔxɔ anyo na mí, eye enyo na mí hã vavã. Le fe 25 siwo katã míetsɔ nɔ Texas afi sia me la, nɔvi lɔ̃ame siwo va zu mía xɔlɔ̃ veviwo la nɔa mía ŋu ɣesiaɣi.
NU SIWO MÍESRƆ̃
Le fe siwo va yi me la, dɔkagã me kple zegedevi me kansa kpakple no me kansa ɖe fu na Grace. Gake metoa nyatofoe le efe agbe ŋu gbeɖe o. Eye edea bubu ŋunye abe fomea fe ta ene hewɔa nu aduadu kplim. Amewo bianɛ zi geɖe be, “Nu vevi ka gbɔe miafe srɔ̃ɖeɖea fe dzidzedzekpɔkpɔ kple dzidzɔ si mi ame evea miekpɔna la tso?” Eɖoa eŋu be, nu vevi ene gbɔe wòtso: “Míenye xɔlɔ̃ siwo dome tsi metona o. Míeɖoa dze edziedzi gbe sia gbe. Míelɔ̃a mía nɔewo gbɔ nɔnɔ gbe sia gbe. Eye medzɔna gbeɖe be míeyia anyimlɔfe esi míekpɔtɔ do dziku ɖe mía nɔewo ŋu o.” Enye nyatefe be míedzea agɔ le mía nɔewo dzi ɣeaɖewoɣi, gake míetsɔna kea mía nɔewo faa eye míeɖea asi le nya ŋu—ɛ̃, eye esia wɔa dɔ.
“Ðo ŋu ɖe Yehowa ŋu ɣesiaɣi eye nàlɔ̃ ɖe nu si ŋu wòɖe mɔ ɖo dzi”
Míesrɔ̃ nu geɖe le dodokpɔ vovovo siwo me míeto va de asi na fifia me:
Ðo ŋu ɖe Yehowa ŋu ɣesiaɣi eye nàlɔ̃ ɖe nu si ŋu wòɖe mɔ ɖo dzi. Mègaɖo dzi ɖe wò ŋutɔ wò gɔmesese ŋu gbeɖe o.—Lod. 3:5, 6; Yer. 17:7.
Nu ka kee ɖadzɔ o, di mɔfiame le Yehowa fe Nya la me. Toɖoɖo Yehowa kple efe sewo dzi wɔwɔ le vevie. Evedomesinɔnɔ meli o—àɖo to Mawu loo alo màɖo toe o.—Rom. 6:16; Heb. 4:12.
Nu si le vevie wu le agbe mee nye ŋkɔ nyui wɔwɔ le Yehowa gbɔ. Tsɔ efe nuwo ɖo nɔfe gbãtɔ, ke menye ŋutilãmekesinɔnuwo didi o.—Lod. 28:20; Nyagb. 7:1; Mat. 6:33, 34.
Do gbe ɖa nàbia Yehowa fe kpekpeɖeŋu be nàwɔ geɖe le subɔsubɔdɔa me ale si nàte ŋui. Wò susu nenɔ nu si nàte ŋu awɔ ŋu, ke menye nu si màte ŋu awɔ o.—Mat. 22:37; 2 Tim. 4:2.
Nyae be habɔbɔ bubu aɖeke meli wu esia si dzi Yehowa fe yayra le eye wòkpɔa ŋudzedze ɖe eŋu o.—Yoh. 6:68.
Mía dometɔ ɖe sia ɖe subɔ Yehowa wu fe 75, eye míesubɔe abe atsu kple asi ene fe 65 kloe. Míekpɔ dzidzɔ geɖe le Yehowa subɔsubɔ me ɖekae fe gbogbo siawo. Míafe gbedodoɖae nye be nɔvi ɖe sia ɖe nakpɔ ale si yayra le ŋuɖoɖo ɖe Yehowa ŋu mee.


text:
NYATI SI LE AKPAA DZI | NE NYA VƆ̃ AÐE DZƆ
Ne Wò Ame Vevi Aɖe Ku
Ronaldo si le Brazil kple efe fometɔ atɔ̃ bubu aɖewo dze ʋufɔku, ame atɔ̃awo ku, tɔa kple nɔa hã le wo me. Egblɔ be: “Menɔ kɔdzi ɣleti eve hafi wova gblɔ nam be wotsi ʋufɔkua me.
“Le gɔmedzedzea la, esesẽ nam be maxɔe se be woku. Aleke wo katã woate ŋu aku nenema ko? Esi meva de dzesii kɔtɛe be woku vavã la, dzidzi fom. Nyemese veve nenema gbegbe kpɔ o. Le ŋkeke siwo kplɔe ɖo me la, ewɔ nam be nye hã maku kpe ɖe wo ŋuti boŋ. Mefaa avi gbe sia gbe hena ɣleti geɖewo! Mebua fɔ ɖokuinye be nye ŋutɔ nyemeku ʋua gbe ma gbe o. Megblɔna na ɖokuinye be, ne nyee ku ʋua la, anye ne womeku o.
“Ƒe wuiade sɔŋue nye esi va yi, eye mete ŋu dze agbagba ɖɔ nuwo ɖo le nye agbe me ya. Ke hã wofe ku kpata ma na be mesena le ɖokuinye me be nu vevi aɖe bu nam le agbe me si dzi nye asi mekpɔ su haɖe o.”
TENƆNƆ ÐE AFƆKUA NU
Fa wò ame vevi si ku la. Biblia gblɔ be “avifaɣi li.” (Nyagblɔla 3:1, 4) Ronaldo gblɔ be: “Ɣesiaɣi si avifafa tsɔm la, mefaa avi. Avitete ame ɖokui meɖea vi o, eye nye dzi dzea eme ŋutɔ ne mefa avi.” Enye nyatefe be amewo fe nuxaxa le vovovo. Eya ta ne mèfa avi alo xa nu wokpɔ le gota o hã la, ema mefia be èle nuxaxa tem ɖokuiwò o eye mègase le ɖokuiwò me hã be ele be yeafa avi godoo o.
Mègaɖe ɖokuiwò ɖe aga o. (Lododowo 18:1) Ronaldo gblɔ be: “Medzea agbagba be nyemaɖe ɖokuinye ɖe aga o. Amewo va srãam kpɔ eye mexɔa wo. Tsɔ kpe ɖe eŋu la, megblɔa nye seselelãmewo na srɔ̃nye kple xɔ̃nye veviwo.”
Lé ɖokuiwò kpoo ne amewo gblɔ nya gbãdzinamewo na wò. Nya siawo dometɔ aɖewo ate ŋu anye, “Susu nyui aɖe tae.” Ronaldo gblɔ be: “Nya siwo amewo gblɔ be yewoatsɔ afa akɔ nam dometɔ aɖewo gbã dzi nam boŋ.” Esi nànɔ nya gbãdzinamewo ŋu bum tefe la, wɔ ɖe Biblia fe aɖaŋuɖoɖo sia dzi boŋ, egblɔ be: “Mègalé to hã ɖe amewo fe nu siwo katã wofona la ŋu o.”
Srɔ̃ nu tso nɔnɔme si me kukuawo le ŋu. Ronaldo gblɔ be: “Nyagblɔla 9:5 na míenya be kukuawo mekpea fu o, eye esia nyanya na nye susu me dze akɔ anyi. Biblia gblɔ hã be tsitretsitsi li eye woafɔ ame siwo ku la ɖe tsitre. Eya ta mebua nye ame vevi siwo ku la abe ɖeko wozɔ mɔ ene.”
Ènyaa? Biblia do ŋugbe be ɣeyiɣi aɖe gbɔna eye Mawu “ami ku saɖagatsi tegbee.” *
^ mm. 11 Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 7 lia me.


text:
TA EVELIA
Biblia La—Agbalẽ si Tso Mawu Gbɔ
Aleke Biblia la to vovo tso agbalẽ bubu ɖesiaɖe gbɔe?
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe?
Nukata nàte ŋu aka ɖe ŋugbedodo siwo le Biblia me dzi?
1, 2. Aleke Biblia la nye nunana dodzidzɔname aɖe tso Mawu gbɔe?
ÀTE ŊU aɖo ŋku ɣeyiɣi aɖe si nèxɔ nunana tɔxɛ aɖe tso xɔ̃wò vevi aɖe gbɔ dzia? Anɔ eme be èkpɔ ŋudzedze ɖe nunanaa xɔxɔ ŋu eye wòlé dzi na wò hã. Nyatefee, ne ame aɖe na nu wò la, efia be edea asixɔxɔ mia kplii dome xɔlɔ̃dzedzea ŋu. Ðikeke mele eme o be àda akpe na xɔ̃wòa be eɖo ŋku ye dzi hena nu ye.
2 Biblia la nye nunana tso Mawu gbɔ, eye enye nunana si ta wòle be míada akpe ɖo. Agbalẽ tɔxɛ sia gblɔ nusiwo anye ne míate ŋu anya wo gbeɖe o la na mí. Le kpɔɖeŋu me, efo nu tso ɣletivi gbogboawo, anyigba la, kple ŋutsu kpakple nyɔnu gbãtɔwo wɔwɔ ŋu. Gɔmeɖose siwo ŋu kakaɖedzi le siwo ate ŋu akpe ɖe mía ŋu míanɔ te ɖe agbemekuxiwo kple dzimaɖitsitsiwo nu la le Biblia me. Egblɔ alesi Mawu ana efe tameɖoɖo nava eme ahana nɔnɔmeawo nanyo wu le anyigba dzi. Nunana dodzidzɔname ka gbegbee nye si Biblia la nye!
3. Nukae Biblia si Yehowa tsɔ na mí la ɖe fia tso eyama ŋu, eye nukatae wònye nunana lédziname?
3 Biblia la nye nunana lédziname hã, elabena eɖe nane fia mí tso Enala Yehowa Mawu ŋu. Alesi wòtsɔ agbalẽ sia na mí ɖeɖe kura nye kpeɖodzi be edi be míadze si ye nyuie. Nyatefee, Biblia ate ŋu akpe ɖe ŋuwò nàte ɖe Yehowa ŋu.
4. Nukae wɔ dɔ ɖe dziwò ku ɖe Biblia fe agbɔsɔsɔ si woma ŋu?
4 Ne Biblia le wò ŋutɔ asiwò la, ke nyae be menye wò ɖeka ko sie wòle o. Wota Biblia bliboa alo efe akpa aɖe ɖe gbegbɔgblɔ siwo wu 2,300 me, eye esia wɔe be wòle anyigbadzinɔla siwo wu 90 le alafa me la si. Le mama dedie nu la, womaa Biblia miliɔn ɖeka kple edzivɔ kwasiɖa ɖesiaɖe! Wota Biblia bliboa alo efe akpa aɖe ɖekaɖeka biliɔn geɖe. Nyatefee, agbalẽ bubu aɖeke megali si de Biblia nu o.
5. Mɔ ka nue Biblia la “tso Mawu fe gbɔgbɔ me” le?
5 Gawu la, Biblia la nye agbalẽ si “tso Mawu fe gbɔgbɔ me.” (Timoteo II, 3:16) Le mɔ ka nu? Biblia la ŋutɔ ɖo eŋu be: “Gbɔgbɔ kɔkɔe lae ʋã Mawu fe ame kɔkɔewo, hafi wogblɔ nya ɖi.” (Petro II, 1:21) Efe kpɔɖeŋu enye si: Dɔtɔ aɖe ate ŋu ana efe agbalẽŋlɔla naŋlɔ lɛta aɖe nɛ. Dɔtɔa fe susuwo kple mɔfiamewoe le lɛtaa me. Eyata eya fe lɛtae wònye, ke menye agbalẽŋlɔlaa tɔe o. Nenema ke Mawu fe nyawoe le Biblia la me, ke menye amesiwo wòzã woŋlɔe la fe nyawoe o. Eyata nyatefee wònye be Biblia bliboa nye “Mawu fe nya.”—Tesalonikatɔwo I, 2:13.
ÐEKAWƆWƆ LE EMENYAWO ME EYE WODE PƐPƐPƐ
6, 7. Nukatae wòɖe dzesi koŋ be ɖekawɔwɔ le Biblia me nyawo me?
6 Biblia la ŋɔŋlɔ xɔ fe 1,600 kple edzivɔ. Eŋlɔlawo nɔ agbe le ɣeyiɣi vovovowo me eye wonye dɔ vovovo wɔlawo. Wo dometɔ aɖewo nye agbledelawo, lãɖelawo, kple alẽkplɔlawo. Bubuwo nye nyagblɔɖilawo, ʋɔnudrɔ̃lawo, kple fiawo. Nyanyuiŋlɔla Luka nye ɖɔkta. Togbɔ be Biblia la ŋlɔlawo tso tefe vovovo eye wonye dɔ vovovo wɔlawo hã la, ɖekawɔwɔ le emenyawo me tso efe gɔmedzedze vaseɖe nuwuwu. *
7 Biblia fe agbalẽ gbãtɔ gblɔ alesi amegbetɔfomea fe kuxiwo dze egɔmee la na mí. Agbalẽ mamlɛtɔ ɖee fia be woatrɔ anyigba bliboa wòazu paradiso, alo abɔ dzeani aɖe. Nya siwo katã le Biblia me la ku ɖe nusiwo dzɔ le amefomea fe ŋutinya si xɔ fe akpe geɖe me ŋu eye woku ɖe alesi Mawu fe tameɖoɖo le eme vamee hã ŋu. Alesi gbegbe ɖekawɔwɔ le Biblia fe agbalẽwo me la wɔa dɔ ɖe ame dzi, eye alea tututue míakpɔ mɔ be agbalẽ si tso Mawu gbɔ nanɔ.
8. Gblɔ kpɔɖeŋu aɖewo siwo fia be Biblia me nyawo sɔ pɛpɛpɛ le dzɔdzɔmeŋutinunya gome hã.
8 Biblia me nyawo de pɛpɛpɛ le dzɔdzɔmeŋutinunya gome hã. Nya siwo wògblɔ la de ŋgɔ sasasã na nunya si nɔ amewo si ɣemaɣi. Le kpɔɖeŋu me, wode sewo le Mose fe Agbalẽ Etɔ̃lia me na blema Israel-viwo ku ɖe ame ɖeɖeɖeaga le dɔléle ta kple le dzadzɛnyenye ŋu evɔ dukɔ siwo fo xlã wo ya menya naneke tso lãmesẽnya mawo ŋu o. Le ɣeyiɣi si me nukpɔsusu masɔmasɔ nɔ amewo si ku ɖe nɔnɔme si me anyigba le ŋu la, Biblia ya fo nu tso eŋu be ele godoo, alo nogoo. (Yesaya 40:22) Biblia gblɔe wòsɔ pɛpɛpɛ be ‘womeku anyigba ɖe naneke ŋu o.’ (Hiob 26:7) Ele eme baa be menye dzɔdzɔmeŋutinunya fe nusrɔ̃gbalẽe Biblia nye o. Gake ne efo nu tso nusiwo ku ɖe dzɔdzɔmeŋutinunya ŋu la, esɔna pɛpɛpɛ. Ðe menye aleae míakpɔ mɔ be agbalẽ si tso Mawu gbɔ nanɔ oa?
9. (a) Aleke wòdze fã be Biblia me nyawo de pɛpɛpɛ le ŋutinya me nudzɔdzɔwo me eye be woate ŋu aka ɖe wo dzii? (b) Nukae Biblia-ŋlɔlawo fe nyatefetoto fia wò tso agbalẽa ŋu?
9 Biblia me ŋutinyawo de pɛpɛpɛ eye kakaɖedzi le wo ŋu hã. Efo nu tso nudzɔdzɔ ŋutɔŋutɔwo ŋu tẽ. Menye amewo fe ŋkɔwo koe wòyɔ o, ke eyɔ wofe dzidzime siwo do ŋgɔ hã. * To vovo na xexeme ŋutinyaŋlɔla siwo mefoa nu tsoa wo detɔwo fe kpododonu ŋu zi geɖe o la, Biblia ŋlɔlawo ya to nyatefe, eye woŋlɔ woa ŋutɔwo fe vodadawo kple wofe dukɔa tɔwo siaa ɖi. Le kpɔɖeŋu me, le Biblia-gbalẽ si nye Mose fe Agbalẽ Enelia me la, Mose lɔ̃ faa ŋlɔ eya ŋutɔ fe vodada gã si wòwɔ si ta wòxɔ tohehe sesẽ aɖe ɖo la ɖi. (Mose IV, 20:2-12) Nyatefetoto alea mebɔ kura le ŋutinya me nuŋlɔɖiwo me o, gake Biblia ya to nyatefe elabena enye agbalẽ si tso Mawu gbɔ.
AGBALẼ SI ƑE NUNYA SƆ NA AGBENƆNƆ
10. Nukata mewɔ nuku o be Biblia me nyawo ɖea vi na ame?
10 Esi wònye Mawu fe gbɔgbɔ mee Biblia la tso ta la, “enyo hã na nufiafia, na mokaka, na ɖɔɖɔɖo.” (Timoteo II, 3:16) Ẽ, Biblia nye agbalẽ si me nyawo ɖea vi na ame. Ena míese amegbetɔwo fe nɔnɔme gɔme nyuie. Esia mewɔ nuku o elabena Eŋlɔla, Yehowa Mawu, ye nye Wɔla la! Esea míafe tamebubu kple seselelãmewo gɔme wu mía ŋutɔwo gɔ̃ hã. Gawu la, Yehowa nya nusiwo míehiã be míakpɔ dzidzɔ. Enya nuwɔna siwo wòle be míafo asa na hã.
11, 12. (a) Nukawo ŋue Yesu fo nu tsoe le efe Todzimawunya la me? (b) Nya bubu siwo ɖea vi na ame kawoe le Biblia me, eye nukatae efe nuxlɔ̃amewo sɔ na ɣeyiɣi ɖesiaɖe?
11 Wò ya de ŋugble le Yesu fe nufiafia xɔŋkɔ si woyɔna be Todzimawunya, si woŋlɔ ɖe Mateo ta 5 vaseɖe ta 7, ŋu kpɔ. Le Yesu fe nufiafia tɔxɛ sia me la, efo nu tso nya vovovowo ŋu, siwo dometɔ aɖewoe nye alesi míawɔ akpɔ dzidzɔ vavã, alesi míakpɔ masɔmasɔwo gbɔ, alesi míado gbe ɖa, kple alesi míana nukpɔsusu nyuitɔ nanɔ mía si ku ɖe ŋutilãmenuwo ŋu. Ŋusẽ kpɔtɔ le Yesu fe nyawo ŋu eye wogaɖea vi egbea abe alesi ko wònɔ le ɣeyiɣi si me wògblɔ nya mawo ene.
12 Gɔmeɖose aɖewo le Biblia me ku ɖe fomegbenɔnɔ, dɔwɔwɔ, kple mía kple amewo dome fomedodowo ŋu. Biblia fe gɔmeɖosewo sɔ na amewo katã, eye efe nuxlɔ̃amewo dzi wɔwɔ ɖea vi ɣesiaɣi. Mawu fe nya si wògblɔ to nyagblɔɖila Yesaya dzi la ɖe nunya si le Biblia la me gblɔ kpokploe be: “Nye Yehowa, wò Mawu, enye amesi fia nusi nyo na wò la wò.”—Yesaya 48:17.
NYAGBLƆÐIGBALẼ
13. Nya kawoe Yehowa to nyagblɔɖila Yesaya dzi gblɔ ɖi tsitotsito ku ɖe Babilon ŋu?
13 Nyagblɔɖi gbogbo aɖewo le Biblia me, eye wo dometɔ geɖe va eme xoxo. Bu efe kpɔɖeŋu aɖe ŋu kpɔ. Yehowa to nyagblɔɖila Yesaya si nɔ anyi le fe alafa enyilia D.M.Ŋ. me dzi gblɔe ɖi be woatsrɔ̃ Babilon-dugã la. (Yesaya 13:19; 14:22, 23) Wogblɔ alesi tututu woatsrɔ̃ du lae ɖi tsitotsito. Wogblɔ be asrafo siwo ava dze wo dzi la ana Babilon tɔsisiwo namie eye woazɔ age ɖe dua me aʋa mawɔmawɔe. Mevɔ o. Yesaya fe nyagblɔɖia yɔ fia si aɖu Babilon dzi la ŋkɔ gɔ̃ hã—si nye Kores.—Yesaya 44:27–45:2.
14, 15. Aleke Yesaya fe nyagblɔɖi si ku ɖe Babilon ŋu fe akpa vevi aɖewo va emee?
14 Anɔ fe 200 megbe—le October 5/6, 539 D.M.Ŋ. fe zã kple fɔŋli dome—la, asrafowo va fu asaɖa anyi le afisi gogo Babilon. Amekae nye wofe aʋafia? Persia-fia Kores ye. Alea wòdzɔe be nɔnɔmeawo sɔ keŋ na nyagblɔɖi wɔnuku aɖe me vava. Gake ɖe Kores fe aʋakɔa adze Babilon dzi aʋa mawɔmawɔe, abe alesi wogblɔe ɖi enea?
15 Babilontɔwo nɔ azã ɖum le zã ma me eye wosusui be gli kɔkɔ nyadri si wotu fo xlã dua na yewole dedie. Ɣemaɣi la, Kores trɔ mɔ na tɔsisi si sina to dua me la fe tsiwo. Etefe medidi o, tsia mie va ɖo afisi efe amewo ate ŋu azɔ to tɔʋua me aɖo dugã la fe gliwo gbɔ. Gake aleke Kores fe aʋakɔa awɔ alia gli si woɖo fo xlã Babilon? Nukae dzɔ alo nukae meɖadzɔ o, wogblẽ dugã la fe agbowo ɖi ŋumaɖɔɖotɔe wonɔ ʋuʋu ɖi le zã ma me!
16. (a) Nukae Yesaya gblɔ ɖi be adzɔ ɖe Babilon dzi mlɔeba? (b) Aleke Yesaya fe nyagblɔɖi si ku ɖe Babilon fe afedozuzu ŋu la va emee?
16 Wogblɔ ɖi le Babilon ŋu be: “Womatso afe ɖe afima akpɔ o tegbee, eye wòatsi anyi afedoe tso dzidzime yi dzidzime, Arabiatɔwo matu agbadɔ ɖe afima o, eye lãkplɔviwo mana lãwo natsyɔ akɔ ɖe afima o.” (Yesaya 13:20) Menye dugã aɖe fe anyidzedze ko gblɔmee nyagblɔɖi sia le o. Eɖee fia be Babilon azu afedo tegbee. Àte ŋu akpɔ nya siawo me vava fe kpeɖodzi egbea. Afisi blema Babilon nɔ tsã—si didi tso Baghdad fe anyiehe, le Iraq abe kilometa 80 ene—si amewo megatso afe ɖo o la nye kpeɖodzi be nya si Yehowa gblɔ ɖi to Yesaya dzi la va eme, esi wògblɔ be: “Matsɔ tsɔtsrɔ̃ fe abaya akplɔe.”—Yesaya 14:22, 23. *
17. Aleke Biblia fe nyagblɔɖiwo me vava doa ŋusẽ ame fe xɔsee?
17 Ðe alesi Biblia nye nyagblɔɖigbalẽ si ŋu kakaɖedzi le la medoa ŋusẽ ame fe xɔse ŋutɔ oa? Nyatefee, ne Yehowa Mawu na efe ŋugbedodowo va eme le blema la, ke míate ŋu aka ɖe edzi bliboe be ana ŋugbe si wòdo be anyigba azu paradiso la hã nava eme. (Mose IV, 23:19) Vavãe, ‘agbe mavɔ fe mɔkpɔkpɔ si ŋugbe Mawu, amesi mate ŋu aka aʋatso o, do hafi ɣeyiɣi mavɔmavɔwo dze egɔme la le mía si.’—Tito 1:2. *
“MAWU ƑE NYA LA LE AGBE”
18. Nya vevi kae Kristotɔ apostolo Paulo gblɔ le “Mawu fe nya” la ŋu?
18 Nusiwo me míedzro le ta sia me na eme kɔ fã be Biblia nye agbalẽ tɔxɛ vavã. Ke hã menye alesi ɖekawɔwɔ le emenyawo me, alesi wòde pɛpɛpɛ le dzɔdzɔmeŋutinunya kple ŋutinya gome, alesi efe nunya sɔ na agbenɔnɔ, kple alesi wònye nyagblɔɖigbalẽ si ŋu kakaɖedzi le la ko tae asixɔxɔ le eŋu ɖo o. Kristotɔ apostolo Paulo ŋlɔe ɖi be: “Mawu fe nya la le agbe, eye wòsẽa ŋu, eye wòɖana wua yi nuevee sia yi nuevee, eye wòfona ɖe ame yina ɖe eme, halase esime wòmãa luʋɔ kple gbɔgbɔ kple funukpefeewo kpakple futomemi me, eye wònye tamesusuwo kple dzimedidiwo fe ʋɔnudrɔ̃la.”—Hebritɔwo 4:12.
19, 20. (a) Aleke Biblia ate ŋu akpe ɖe ŋuwò nàdzro ɖokuiwò mee? (b) Aleke nàwɔ aɖe ŋudzedzekpɔkpɔ afia ɖe Mawu fe nunana tɔxɛ si nye Biblia ŋu?
19 Mawu fe “nya,” alo efe gbedasi, xexlẽ le Biblia me ate ŋu atrɔ míafe agbenɔnɔ. Ate ŋu akpe ɖe mía ŋu míadzro mía ɖokui me nyuie fifia wu. Ðewohĩ míagblɔ be míelɔ̃ Mawu, gake alesi míewɔa nu ɖe efe Nya, Biblia, si tso gbɔgbɔ me la fe nufiamewo ŋue aɖe alesi tututu míafe tamesusu, kple míafe dzimedidi ŋutɔŋutɔwo gɔ̃ hã, le la afia.
20 Biblia nye agbalẽ si tso Mawu gbɔ vavã. Enye agbalẽ si wòle be míaxlẽ, asrɔ̃, ahade asixɔxɔ eŋu. Ðe ŋudzedzekpɔkpɔ fia ɖe nunana sia si tso Mawu gbɔ ŋu to alesi nàyi edzi adzro emenyawo mee dzi. Ne èyi esia wɔwɔ dzi la, àva se Mawu fe tameɖoɖo na amefomea gɔme nyuie. Míadzro nusi tututu tameɖoɖo ma nye kple alesi wòava emee la me le ta si kplɔ esia ɖo me.
^ mm. 6 Togbɔ be ame aɖewo gblɔna be Biblia fe akpa aɖewo tsi tre ɖe emenya bubu aɖewo ŋu hã la, kpeɖodzi mele wofe nyawo ŋu o. Kpɔ agbalẽ si nye The Bible—God’s Word or Man’s? (La Bible: Parole de Dieu ou des hommes?) si Yehowa Ðasefowo ta fe ta 7 lia.
^ mm. 9 Le kpɔɖeŋu me, de dzesi dzidzime si me Yesu dzɔ tso si ŋu nya wogblɔ tsitotsito le Luka 3:23-38.
^ mm. 16 Hena nyatakaka bubu geɖe ku ɖe Biblia fe nyagblɔɖiwo ŋu la, kpɔ agbalẽ gbadza si nye Agbalẽ si Nyo na Amesiame, si Yehowa Ðasefowo ta, fe axa 27-9.
^ mm. 17 Babilon fe tsɔtsrɔ̃ nye Biblia fe nyagblɔɖi geɖe siwo va eme la dometɔ ɖeka ko. Kpɔɖeŋu bubuwoe nye Tiro kple Niniwe fe tsɔtsrɔ̃. (Xezekiel 26:1-5; Zefanya 2:13-15) Azɔ hã Daniel fe nyagblɔɖia fo nu tso xexemeŋusẽ siwo ava ɖe wo nɔewo yome aɖu dzi le Babilon fe anyidzedze megbe ŋu. Wo dometɔ aɖewoe nye Medo-Persia kple Hela fiaɖufewo. (Daniel 8:5-7, 20-22) Kpɔ Megbenyawo, le axa 199-201 hena Mesia la ŋuti nyagblɔɖi geɖe siwo va eme ɖe Yesu Kristo dzi la fe numeɖeɖewo.


text: 2 Eya ta Oo, ame, ame ka kee nèɖanye o,+ ne èdrɔ̃a ʋɔnu amewo la, ekema taflatsɛdodo aɖeke mele asiwò o; elabena ne èdrɔ̃ ʋɔnu ame aɖe la, èbua fɔ ɖokuiwò, elabena wò, ame si drɔ̃a ʋɔnu la, wò ŋutɔ hã èwɔa nu mawo ke.+2 Ke míenyae be ame siwo wɔa nu siawo la, Mawu drɔ̃a ʋɔnu wo ɖe etefe le nyatefe la nu.3 Oo ame, ke esi nèdrɔ̃a ʋɔnu ame siwo wɔa nu siawo, evɔ wò ŋutɔ hã nèwɔa wo la, ɖe nèsusu be yeate ŋu asi le Mawu fe ʋɔnudɔdrɔ̃ nua?4 Alo esi mènya be ɖe Mawu le didim be yeakplɔ wò ayi dzimetɔtrɔ+ gbɔ le efe dɔmenyonyo la ta o tae nèdoa vlo efe dɔmenyonyo+ kple dzidodo+ kpakple dzigbɔgbɔ blewu+ laa?5 Ke esi nèsẽ dzi me hegbe dzimetɔtrɔ ta la, èle dziku dzram ɖo ɖi na ɖokuiwò le Mawu fe dɔmedzoedogbe si dzi wòadrɔ̃ ʋɔnu dzɔdzɔe le.+6 Aɖo etefe na ame sia ame ɖe efe dɔwɔwɔwo nu:+7 ana agbe mavɔ ame siwo le ŋutikɔkɔe kple bubu kpakple magblemagblẽ+ dim to dzidodo le dɔ nyui wɔwɔ me dzi;8 gake ame siwo lɔ̃a dzrewɔwɔ, eye womeɖoa to nyatefe la o, ke boŋ wonɔa nu madzɔmadzɔ wɔwɔ yome la, dziku kple dɔmedzoe ava wo dzi.+9 Xaxa kple vevesese ava ame sia ame* si wɔa nu vɔ̃ɖi la dzi, ava Yudatɔ dzi gbã, kple Helatɔ hã dzi;10 ke ŋutikɔkɔe, bubu kple ŋutifafa anye ame sia ame si wɔa nu nyui la tɔ, Yudatɔ gbã,+ kple Helatɔ hã.+11 Elabena Mawu mekpɔa ame ŋkume o.+12 Elabena ame siwo katã wɔ nu vɔ̃ se manɔ wo sii la, woaku se manɔ wo sii;+ ke ame siwo katã wɔ nu vɔ̃ esi wole se te la, se lae woatsɔ adrɔ̃ ʋɔnu wo.+13 Elabena menye ame siwo kea to sea se lae nye ame dzɔdzɔewo le Mawu ŋkume o, ke boŋ ame siwo wɔa se dzi lae woabu ame dzɔdzɔewoe.+14 Elabena ne dukɔ siwo si se mele o+ la me tɔwo wɔa nu le dzɔdzɔme nu wòsɔna ɖe se nu, togbɔ be se mele wo si o hã la, wozu se na wo ɖokuiwo.15 Ame siawo tututue ɖee fia be woŋlɔ se la fe mɔfiamewo ɖe yewofe dziwo me, esi wofe dzitsinya hã ɖia ɖase, eye woawo ŋutɔwo fe tamesusuwo bua fɔ wo alo tsoa afia na wo be wo tɔ dzɔ.16 Esia adzɔ le ŋkeke si dzi Mawu adrɔ̃ ʋɔnu amegbetɔwo fe nuwɔna siwo le ɣaɣla to Kristo Yesu dzi+ le nya nyui si mele gbefã ɖemee la nu.17 Eya ta ne ŋkɔ le ŋuwò be nènye Yudatɔ,+ eye nèɖoa ŋu ɖe se ŋu hedana be Mawu tɔ yenye,18 nènya efe lɔlɔ̃nu, eye nèlɔ̃ ɖe nu siwo nyo wu sãsãsã la dzi le esi wofia Se la wò ta,+19 nèka ɖe edzi be yenye ŋkuagbãtɔwo fe mɔfiala, kekeli na ame siwo le viviti me,20 ame si ɖɔa ame masenugɔmewo ɖo, ame si fiaa nu ɖevi suewo, ame si si sidzedze kple nyatefe la fe nɔnɔme si le Sea me la le—21 ekema wò, ame si le nu fiam ame bubu la, ɖe mèfiaa nu ɖokuiwò oa?+ Wò, ame si le gbefã ɖem be, “Mègafi fi o” la, wòe fia fia?+22 Wò, ame si le gbɔgblɔm be, “Mègawɔ ahasi o” la,+ wòe wɔa ahasia? Wò, ame si nyɔa ŋu trɔ̃wo la, wòe daa adzo trɔ̃xɔwoa?23 Wò, ame si foa adegbe le se ŋu la, ɖe nèdoa vlo Mawu to Se la dzi dada mea?24 Elabena “wole busunya gblɔm ɖe Mawu fe ŋkɔ la ŋu le dukɔwo dome le mia ta”; abe ale si woŋlɔe ɖi ene.+25 Le nyatefe me la, ne èwɔa se+ dzi ko hafi viɖe le wò aʋatsotso ŋu;+ ke ne ènye sedzidala la, ekema wò aʋatsotso la zu aʋamatsomatso.26 Eya ta ne aʋamatsomatsotɔ+ léa Se la fe nudidi dzɔdzɔeawo me ɖe asi la, ɖe womabu efe aʋamatsomatso la aʋatsotsoe oa?+27 Eye ne ame si nye aʋamatsomatsotɔ le ŋutilã nu wɔa Se la dzi la, ekema adrɔ̃ ʋɔnu wò, ame si wotso aʋa na eye woŋlɔ sea na wò evɔ nènye sedzidala.28 Elabena menye ame si nye Yudatɔ le gota lae nye Yudatɔ o,+ eye menye nu si le gota le ŋutilã ŋu lae nye aʋatsotso o.+29 Ke boŋ ame si nye Yudatɔ le ememe lae nye Yudatɔ akuakua,+ eye efe aʋatsotso la nye dzimeʋatsotso+ le gbɔgbɔ me, ke menye to se si woŋlɔ ɖi me o.+ Menye amewo gbɔe ame sia fe kafukafu tsona o, ke boŋ Mawu gbɔe.+


text:
Èle ‘Nuɖuɖu Xɔm Ðe Ɣeyiɣi Nyuitɔ Dzia’?
MÍELE ɣeyiɣi sesẽtɔ me le amegbetɔfomea fe ŋutinya me. (2 Tim. 3:1-5) Wodoa lɔlɔ̃ si le mía si na Yehowa kple tame si míeɖo be míawɔ efe se dzɔdzɔeawo dzi la kpɔ gbe sia gbe. Yesu nyae be míafe ɣeyiɣiawo me nɔnɔ asesẽ eye wòka ɖe edzi na eyomedzelawo be yeana dzidefo si wohiã be woado dzi va se ɖe nuwuwu la wo. (Mat. 24:3, 13; 28:20) Eya ta eɖo kluvi nutefewɔla la be wòana gbɔgbɔ me “nuɖuɖu wo le ɣeyiɣi nyuitɔ dzi” be wòado ŋusẽ wo.
Tso esime woɖo kluvi nutefewɔlaa le fe 1919 me la, wofo “afemesubɔvi” miliɔn geɖe siwo tso gbegbɔgblɔ sia gbegbɔgblɔ me nu fu ɖe Mawu fe habɔbɔa me, eye wole nu fiam wo tso Mawu ŋu. (Mat. 24:14; Nyaɖ. 22:17) Ke hã menye míafe Biblia-srɔ̃gbalẽwo katãe wota ɖe gbegbɔgblɔwo katã me o, eye menye ame sia amee ate ŋu akpɔ míafe agbalẽwo le kɔmpiuta dzi o. Le kpɔɖeŋu me, míafe video kple nyati siwo le míafe Internet nyatakakadzraɖofe si nye jw.org ɖeɖe ko dzi la mele ame geɖe si o. Ðe esia fia be gbɔgbɔmenuɖuɖu siwo míehiã be míali ke le xɔse me la fe ɖewo le ame siawo ŋu toma? Be míakpɔ nya sia fe ŋuɖoɖo la, mina míadzro nyabiase vevi ene me.
1. Nu kae nye nu vevitɔ le nuɖuɖu si Yehowa nana mí me?
Esi Satana te Yesu kpɔ be wòatrɔ kpe wòazu abolo la, Yesu ɖo eŋu nɛ be: “Mele be ame nanɔ agbe ɖe abolo ɖeɖe ko ŋu o, ke boŋ ɖe nya sia nya si dona tso Yehowa fe nu me ŋu.” (Mat. 4:3, 4) Biblia mee woŋlɔ Yehowa fe nyawo ɖo. (2 Pet. 1:20, 21) Eya ta Biblia lae nye nu vevitɔ le nuɖuɖu si Yehowa nana mí me.
Yehowa fe habɔbɔa ta Xexe Yeye Gɔmeɖeɖe Biblia bliboa alo efe akpa aɖe ɖe gbegbɔgblɔ siwo wu 120 me, eye wotanɛ ɖe gbe bubuwo me fe sia fe. Tsɔ kpe ɖe eŋu la, wota Biblia gɔmeɖeɖe bubu geɖewo ɖe gbegbɔgblɔ akpe geɖe me. Ðewo nye Biblia bliboa eye ɖewo hã nye efe akpa aɖe. Dɔ gã sia si wowɔ dzidzedzetɔe la nye Yehowa fe lɔlɔ̃nu, ale “be woaɖe ame fomeviwo katã, eye nyatefe fe sidzedze vavãtɔ la nasu wo si.” (1 Tim. 2:3, 4) Esi wònye be “nuwɔwɔ aɖeke mele ɣaɣla le Mawu ŋkume o” ta la, míate ŋu aka ɖe edzi be ahe “ame siwo nyae be gbɔgbɔmenuwo hiã yewo” ava efe habɔbɔa me, eye wòana Ŋɔŋlɔawo me nufiame si wohiã la wo.
2. Akpa kae míafe agbalẽwo wɔna le gbɔgbɔmenuɖuɖu nana me?
Hafi xɔse sẽŋu nasu ame si la, abia be wòawɔ nu geɖe wu Biblia xexlẽ ko. Ele be wòase nu si xlẽm wòle la gɔme ahanɔ edzi wɔm. (Yak. 1:22-25) Etiopia-megã aɖe kpɔ esia dze sii le fe alafa gbãtɔ me. Enɔ Mawu fe Nya la xlẽm esime nyanyuigblɔla Filipo biae be: “Èle nu si xlẽm nèle la gɔme sem ŋutɔŋutɔa?” Amegã la ɖo eŋu be: “Aleke mawɔ ase egɔme, ne ame aɖeke mefiam o?” (Dɔw. 8:26-31) Esi wògblɔ nya sia la, Filipo kpe ɖe eŋu wòse Mawu fe Nya la gɔme. Nu si ŋutsua srɔ̃ la wɔ dɔ ɖe edzi ale gbegbe be wòxɔ nyɔnyrɔ. (Dɔw. 8:32-38) Nenema kee míafe Biblia-srɔ̃gbalẽwo le kpekpem ɖe mía ŋu be nyatefea fe sidzedze le mía si sum. Wo me nyawo wɔa dɔ ɖe mía dzi, eye wòʋãa mí míewɔa nu siwo míesrɔ̃ dzi.
To agbalẽ siawo dzi la, wonaa nuɖuɖu kple nunono gbogbo aɖewo Yehowa subɔlawo. (Yes. 65:13) Le kpɔɖeŋu me, Gbetakpɔxɔ si le gbegbɔgblɔ siwo wu 210 me la ɖea Biblia me nyagblɔɖiwo me, ekpena ɖe mía ŋu míesea nyatefenya goglowo gɔme, eye wòʋãa mí míenɔa agbe ɖe Biblia fe mɔfiamewo nu. Nyɔ! si wotana ɖe gbegbɔgblɔ siwo ade 100 me la nana míesea nu geɖe gɔme ku ɖe Yehowa fe nuwɔwɔwo ŋu, eye wòfiaa mí ale si míawɔ ɖe Biblia fe aɖaŋuɖoɖowo dzi wòaɖe vi na mí. (Lod. 3:21-23; Rom. 1:20) Kluvi nutefewɔla la taa Biblia-srɔ̃gbalẽwo na mí le gbegbɔgblɔ siwo wu 680 sɔŋ me! Ðe nèɖo ɣeyiɣi ɖi koŋ tsɔ xlẽa Biblia gbe sia gbea? Ðe nèxlẽa magazine yeye ɖe sia ɖe kple agbalẽ yeye ɖe sia ɖe si woɖena ɖe go na mí fe sia fea?
Tsɔ kpe ɖe Biblia-srɔ̃gbalẽwo ŋu la, Yehowa fe habɔbɔa gatrɔa asi le nufogbalẽ siwo wozãna le míafe kpekpewo, takpekpe gãwo kple suewo me hã ŋu. Ðe nufowo, dramawo, wɔwɔfiawo kple gbebiame siwo wowɔna le kpekpe kple takpekpe siawo me dzɔa dzi na wòa? Vavãe, Yehowa ɖoa gbɔgbɔmekplɔ̃ gã aɖe na mí ɣesiaɣi!
3. Ne agbalẽ siwo wotana na mí fe ɖewo mele mia degbe me o la, ɖe gbɔgbɔmenunyiame si hiã wò la atsi ŋuwòa?
Ŋuɖoɖoae nye ao! Eye mele be wòawɔ nuku na mí be gbɔgbɔmenuɖuɖu geɖe ate ŋu asu Yehowa subɔla aɖewo si wu ɖewo o. Nu ka tae? Na míabu apostoloawo ŋu kpɔ. Woxɔ mɔfiame geɖe wu nusrɔ̃la bubu siwo nɔ anyi le fe alafa gbãtɔ me. (Marko 4:10; 9:35-37) Ke hã nufiame si nusrɔ̃la bubuawo hiã la meto wo ŋu kura o.
Ele be míade dzesii hã be, menye nya siwo katã Yesu gblɔ, kple nu siwo katã wòwɔ lae woŋlɔ ɖe Nyanyuigbalẽawo me na mí o. Apostolo Yohanes gblɔ be: “Le nyatefe me la, nu bubu geɖewo gali, siwo Yesu wɔ, si ne ɖe woŋlɔ wo ɖi tsitotsito la, mesusu be xexea ŋutɔ mate ŋu akpɔ tefe na agbalẽ xatsaxatsa siwo woaŋlɔ la o.” (Yoh. 21:25) Togbɔ be Yesu yomedzela siwo nɔ anyi le fe alafa gbãtɔa me nya nu geɖe tso ame deblibo Yesu ŋu wu mí hã la, womete nu si míehiã la mí o. Yehowa kpɔ egbɔ be míenya nu ale si nu míehiã tso Yesu ŋu ale be míate ŋu adze efe afɔɖofe yome.
Azɔ na míabu lɛta siwo apostoloawo ŋlɔ na fe alafa gbãtɔ me hameawo hã ŋu kpɔ. Ne mede ɖeke o la, wometsɔ lɛta siwo Paulo ŋlɔ na hameawo dometɔ ɖeka kpe ɖe Biblia ŋu o. (Kol. 4:16) Ðe míagblɔ be Ŋɔŋlɔawo me mɔfiame siwo le mía si mesu o le esi wometsɔ lɛta ma kpe ɖe Biblia ŋu na mí o ta? Kura o! Yehowa nya nu siwo míehiã eye wònaa nu siwo asu mí be míali ke le nyatefea me la mí.
Yehowa nya nu siwo míehiã eye wònaa nu siwo asu mí be míali ke le nyatefea me la mí
Egbea la, gbɔgbɔmenuɖuɖu sɔ gbɔ ɖe Yehowa subɔla aɖewo si wu wo nɔvi bubuwo. Biblia-srɔ̃gbalẽ ʋɛ aɖewo koe le mia degbe mea? Ne nenemae gɔ̃ hã la, nyae be Yehowa tsɔ ɖe le eme na wò. Srɔ̃ agbalẽ siwo le asiwò eye ne anya wɔ la, de kpekpewo le gbe si nèse me. Eye ka ɖe edzi be Yehowa alé wò ɖe te.
4. Ne mɔnukpɔkpɔa mesu asiwò be nàwɔ nyatakaka siwo wodana ɖe jw.org dzi ŋu dɔ o la, ɖe wò xɔse agbɔdzɔa?
Míedaa míafe magazinewo kple Biblia-srɔ̃gbalẽ bubuwo ɖe míafe Internet dzi nyatakakadzraɖofea. Míedaa nyati siwo kpena ɖe srɔ̃tɔwo, fewuiviwo kple dzila siwo si ɖevi suewo le ŋu hã ɖe afi ma. Aɖe vi na fomewo ŋutɔ ne wodzroa nyati siawo me le wofe Ƒometadedeagu me. Tsɔ kpe ɖe eŋu la, wokaa nya ta tso wɔna tɔxɛwo abe Gilead sukunuwuwu wɔnawo kple fe sia fe takpekpewo ene ŋu, eye wodaa nyatakaka siwo ku ɖe dzɔdzɔmefɔkuwo kple senya siwo lɔ Yehowa fe amewo ɖe eme hã ŋu ɖe míafe nyatakakadzraɖofea be wòaɖe vi na nɔviwo fe habɔbɔ si le xexea me godoo. (1 Pet. 5:8, 9) Nyatakakadzraɖofea nye dɔwɔnu vevi aɖe si míezãna be nya nyuia naɖo ame gbogbotɔ gbɔ, le dukɔ siwo me woxe mɔ ɖe dɔa nu alo woɖo asi edzi le me gɔ̃ hã.
Mɔnukpɔkpɔ ɖasu asiwò nèzãa míafe Internet dzi nyatakakadzraɖofea alo mesu asiwò o, àte ŋu ali ke le nyatefea me. Kluvia ku kutri vevie ta agbalẽ gbogbo aɖewo siwo ate ŋu anyi afemesubɔvi ɖe sia ɖe le gbɔgbɔ me. Eya ta mele be nàbui be ele kokoko be yeafle asitelefon alo kɔmpiuta si dzi Internet le le jw.org ta o. Ame aɖewo ate ŋu atiae be yewoata nyati aɖe le míafe nyatakakadzraɖofea atsɔ ana ame siwo si Internet mele o, gake menye hamea fe agbae wònye be woanɔ esia wɔm o.
Míeda akpe na Yesu be ewɔ ɖe ŋugbe si wòdo dzi be yeana nu si míehiã be míate ŋu ali ke le gbɔgbɔ me la mí. Esi ŋkeke mamlɛ sesẽ siawo fe nuwuwu le afe tum kabakaba la, míate ŋu aka ɖe edzi be Yehowa ayi edzi anɔ gbɔgbɔ me ‘nuɖuɖu nam mí le ɣeyiɣi nyuitɔ dzi.’


text:
Ne Wò Ame Vevi Aɖe Ðo Kudo Nu
DOREEN fe nu ku esi wòse be wokpɔ nutete vɔ̃ɖi aɖe le yesrɔ̃ Wesley, si xɔ fe 54 pɛ ko la fe tago me. * Ðɔktawo gblɔ be dzinu ʋɛ aɖewo koe wòanɔ agbe. Doreen gblɔ be: “Nyemexɔe se o. Melulu kwasiɖa geɖe. Ðeko wòdze abe menye mía dzie wòle dzɔdzɔm ɖo o, ke boŋ ame bubu aɖe dzie wònɔ dzɔdzɔm ɖo ene. Nyemenɔ mɔ kpɔm nɛ kura o.”
Nublanuitɔe la, menye Doreen koe le nɔnɔme sia me o. Mía dometɔ ɖe sia ɖe ate ŋu alé dɔ aɖo kudo nu. Gake dzidzɔtɔea, ame geɖe lɔna faa be yewoalé be na yewofe ame vevi aɖe si ŋu wokpɔ dɔlémafɔe le. Ke hã, dɔ sesẽ aɖee dɔnɔ dzi kpɔkpɔ nye. Nu kae fometɔwo ate ŋu awɔ atsɔ alé be na wofe ame vevi si le dɔ lém ɖo kudo nu eye woafa akɔ nɛ? Aleke ame siwo le be lém na dɔnɔa awɔ anɔ te ɖe wofe seselelãmewo nu le amea fe dɔléɣia katã? Ne dɔnɔa fe kuɣi ɖo la, nu kae woate ŋu anɔ mɔ kpɔm na? Gake gbãa, na míafo nu tso nu si ta beléle na ame aɖe si le dɔ lém ɖo kudo nu nye nu sesẽ egbea ŋu.
KUXI AÐE SI LI EGBEA
Kɔdzitikewo wɔe be amewo megakuna kaba abe tsã ene o. Anɔ abe fe alafa ɖeka ene va yi la, amewo fe agbenɔfewo nɔ kpuie le dukɔ deŋgɔwo gɔ̃ hã me. Ɣemaɣia, dɔxɔleameŋuwo kple afɔkuwo tsoa amewo fe agbe dzi. Kɔdziwo mebɔ o, eye dɔnɔ geɖe siwo gbɔ wokpɔna le afe me la kuna.
Egbea, woyi ŋgɔ le atikewɔnyawo me si na be ɖɔktawo tea ŋu léa dɔléle sesẽwo gɔ̃ hã nu ale be amewo ganɔa agbe vie. Dɔléle siwo tea ŋu wua amewo tsã la megawua ame kaba nenema gbegbe le ŋkeke siawo me o. Ke hã, ne amewo le agbe vie gɔ̃ hã la, mefia be wohaya keŋkeŋ o. Zi geɖea dɔnɔawo tsia tefe ɖeka eye wozua wɔnamanɔŋutɔwo. Dɔnɔ siawo tɔgbi dzi kpɔkpɔ va zu taɖui eye wònye dɔ sesẽ.
Dɔnɔ akpa gãtɔ kuna ɖe kɔdzi, menye le afe me o. Ame geɖe menya ale si tututu ame kunae o, eye ame ʋɛ aɖewo koe kpɔ etefe ame ku kpɔ. Eya ta esi ame geɖe menya nu si ava dzɔ o taa, ɖewohĩ ana womatsɔ dzo ɖe beléle na fometɔ aɖe si le dɔ lém ŋu o. Nu kae ate ŋu akpe ɖe ame ŋu?
WƆ ÐOÐO DO ŊGƆ
Abe Doreen enea, ame geɖe tɔtɔna ne wokpɔ dɔmavɔleameŋu aɖe le wofe fometɔ aɖe ŋu. Ne ètsi mavomavo, vɔvɔ̃ ɖo wò eye nèle nu xam la, nu kae ate ŋu akpe ɖe ŋuwò nàkpɔ mɔ na nu si le ŋgɔ? Mawu subɔla wɔnutefe aɖe do gbe ɖa be: “Fia ale si míaxlẽ míafe ŋkekewoe la mí, ne dzi nyanu nasu mía si.” (Psalmo 90:12) Eya ta do gbe ɖa tso dzi me na Yehowa Mawu be wòafia ale si ‘nàxlẽ wò ŋkekewo’ nyuie la wò ale be nàte ŋu azã ŋkeke susɔeawo atsɔ alé be na wò ame vevia.
Esia bia be miawɔ ɖoɖo nyui. Ne wò ame vevia ate ŋu afo nu eye wòlɔ̃ be miaɖo dze tso nyaa ŋu la, anyo be nàbiae be ame kae wòadi be wòatso nya me na ye ne eva dzɔ be magate ŋu afo nu o. Ne mieɖo dze tso nuwo abe nu si wòadi be woawɔ na ye ne yemegate ŋu le gbɔgbɔm o, ne adi be yeatsi kɔdzi alo woanɔ atike aɖe koŋ wɔm na ye ŋu la, esia ate ŋu aɖe nugɔmemasemase kple fɔbubu fometɔ siwo va tso nya me mlɔeba dzi akpɔtɔ. Ne mieɖo dze tso nyawo ŋu faa kaba la, ana fomea fe susu nanɔ nu si woawɔ be woalé be na dɔnɔa nyuie wu la ŋu. Biblia gblɔ be: “Afi si adaŋudede mele o la, tameɖoɖowo tsia akpo dzi.”—Lododowo 15:22.
KPEKPEÐEŊU SI NÀTE ŊU ANA
Zi geɖe la, nu vevitɔ si wòle be dɔnɔdzikpɔla nawɔe nye be wòanɔ dzi dem fo na dɔnɔa. Ele be woana ame si ɖo kudo nu la nanya be wolɔ̃ ye eye be yemetsi asi o. Aleke nàwɔ esiae? Dzi ha aɖe alo nàxle agbalẽ aɖe si doa dzidzɔ na dɔnɔa si ade dzi fo nɛ la nɛ. Efaa akɔ na dɔnɔ geɖe ne wofe fometɔ aɖe lé wofe asi eye wofo nu na wo blewuu.
Anyo be nàfo nu tso ame sia ame si va be yeava kpɔe ɖa la ŋu nɛ. Numekuku aɖe gblɔ be: “Lãmesidzenu atɔ̃awo dometɔ mamlɛtɔ si megawɔa dɔ o ye nye toa. Togbɔ be adze abe [dɔnɔa] le alɔ̃me hãa, toa ya agate ŋu ase nu kokoko, eya ta mègagblɔ nya aɖe si màgblɔ le amea ŋkume o la gbeɖe o.”
Ne anya wɔ la, mido gbe ɖa ɖekae. Biblia gblɔ be, gbe ɖeka apostolo Paulo kple efe zɔhɛwo ɖo nɔnɔme sesẽ aɖe me eye womenya nu si ava dzɔ ɖe wo dzi o. Nu kae kpe ɖe wo ŋu? Paulo ɖe kuku na exɔlɔ̃wo be: “Miawo hã miate ŋu akpe ɖe mía ŋu afo koko ɖe mía ta.” (2 Korintotɔwo 1:8-11) Ne dɔléle sesẽ aɖe na nu te ɖe mía dzi vevie eye míedo gbe ɖa tso dzi me la, eɖea vi.
LƆ̃ ÐE ALE SI NƆNƆMEAWO LE DZI
Ne ènya be yefe ame vevi aɖe ɖo kudo nu la, dzigbãnya gã aɖee wònye. Nyatefee, ku mele dzɔdzɔme nu o. Womewɔ mí be ku nanɔ mía wum o. (Romatɔwo 5:12) Mewɔ nuku o be Mawu fe Nyaa yɔ ku be enye “futɔ.” (1 Korintotɔwo 15:26) Eya ta ne mímedi be míabu ku ɖe míafe ame vevi aɖe ŋu o la, esɔ.
Ke hã, mɔkpɔkpɔ na nu si ate ŋu adzɔ akpe ɖe fometɔwo ŋu be woaɖu vɔvɔ̃ dzi, eye woatsɔ susu aɖo nu si woawɔ be wofe dzi nadze eme la ŋu. Wofo nu tso nu siwo ate ŋu adzɔ dometɔ aɖewo ŋu le aɖaka si nye “ Agbemeŋkeke Mamlɛawo” me. Le nyatefe mea, menye dɔnɔwo katãe toa nɔnɔme siawo me o, eye menye ɖoɖo sia tututu nue wodzɔna ɖo hã o. Gake ne mede ɖeke oa, dɔnɔ geɖe toa nɔnɔme siawo dometɔ aɖewo me.
Le wò ame vevi aɖe fe ku megbe la, anyo be nàte ɖe xɔ̃wò vevi aɖe si gblɔ va yi be yealɔ̃ akpe ɖe ŋuwò la ŋu. Ele be dɔnɔdzikpɔlawo kple fometɔwo nalɔ̃ ɖe edzi be yewofe ame vevia fe fukpekpewo wu enu, eye megale veve sem o. Mía Wɔla lɔlɔ̃a ka ɖe edzi na mí be “kukuawo meganya naneke kura o.”—Nyagblɔla 9:5.
KPEKPEÐEŊUNALA GÃTƆ
Ŋuɖoɖo ɖe Mawu ŋu le vevie, menye le míafe ame vevia fe dɔléɣia ko o, ke le nuxaɣi siwo akplɔ efe kua ɖo hã me. Mawu ato amewo fe nyagbɔgblɔwo kple nuwɔnawo dzi akpe ɖe mía ŋu. Doreen gblɔ be: “Nyemegbea ame aɖeke fe kpekpeɖeŋu o. Nyatefeae nye be, kpekpeɖeŋu si amewo na mí la, wu gbɔgblɔ. Nyemaŋlɔe be akpɔ o. Nye kple srɔ̃nye míekpɔe be Yehowae nɔ gbɔgblɔm na mí be: ‘Meli be makpe ɖe mia ŋu.’”
Yehowa Mawue nye Kpekpeɖeŋunala gãtɔ nyatefe. Esi wònye mía Wɔla taa, enya míafe vevesesewo kple nuxaxawo. Ate ŋui, eye wòdi vevie be yeana kpekpeɖeŋu si míehiã be míanɔ te ɖe nɔnɔmea nu la mí eye yeade dzi fo na mí. Gawua, edo ŋugbe be etefe madidi o, yeaɖe ku ɖa kura, eye yeafɔ ame biliɔn geɖe siwo le yefe susu me la ɖe tsitre. (Yohanes 5:28, 29; Nyaɖeɖefia 21:3, 4) Ɣemaɣi la, mí katã míagblɔ apostolo Paulo fe nya siawo be: “Ku, wò dziɖuɖu ɖe? Ku, afi kae wò ti si nètsɔ le ame tém la le?”—1 Korintotɔwo 15:55.
^ mm. 2 Míetrɔ ŋkɔawo.


text: 5 Ame sia ame si xɔna sena be Yesue nye Kristo la, Mawu fe vi wònye,+ eye ame sia ame si lɔ̃a ame si na agbe la, elɔ̃a Mawu fe Vi la hã.2 Esia me míedzea sii le be míelɔ̃a Mawu fe viwo,+ ne míelɔ̃a Mawu hewɔa efe sewo dzi.3 Elabena nu si lɔlɔ̃ na Mawu fiae nye esi, be míalé efe seawo me ɖe asi;+ eye efe seawo menye agba o,+4 elabena ame sia ame* si Mawu dzi la ɖua xexea dzi.+ Eye nu si míetsɔ ɖua xexea dzi dzidzedzetɔe lae nye míafe xɔse.+5 Ame kae ate ŋu aɖu xexea dzi?+ Menye ame si xɔe se be Yesue nye Mawu fe Vi lae oa?+6 Yesu Kristo siae nye ame si va to tsi kple ʋu me, menye to tsi ɖeɖe ko me o,+ ke boŋ to tsi kple ʋu me.+ Eye gbɔgbɔ lae le ɖase ɖim,+ elabena gbɔgbɔ lae nye nyatefe la.7 Elabena ɖaseɖila etɔ̃e li:8 gbɔgbɔ la,+ tsi la,+ kple ʋu la;+ eye nu etɔ̃ siawo wɔ ɖeka.9 Ne míexɔa amegbetɔwo fe ɖaseɖiɖi la, ekema Mawu fe ɖaseɖiɖi la lolo wu. Elabena Mawu ŋutɔ le ɖase ɖim le Via ŋu.10 Ame si xɔa Mawu fe Vi la dzi sena la kpɔa ɖaseɖiɖi le eɖokui me. Ame si mexɔa Mawu dzi sena o la doe aʋatsokala,+ elabena mexɔ ɖase si Mawu ɖi le Via ŋu la dzi se o.11 Eye ɖase si woɖi lae nye esi be, Mawu na agbe mavɔ mí,+ eye agbe sia le Via me.+12 Ame si xɔ Vi sia la, agbe sia le esi; ame si mexɔ Mawu fe Vi sia o la, agbe sia mele esi o.+13 Mele nya siawo ŋlɔm na mi, ne miadze sii be agbe mavɔ+ le mi ame siwo xɔa Mawu fe Vi la fe ŋkɔa dzi sena la si.+14 Eye kakaɖedzi sia le mía si le eya amea me be,+ nu sia nu si míabia wòawɔ ɖeka kple efe lɔlɔ̃nu la, aɖo to mí.+15 Eye ne míenya be eɖoa to mí le nu sia nu si biam míele me la, ekema míenya be míakpɔ nu siwo míebia la, elabena eya si mee míebia wo le.+16 Ne ame aɖe kpɔ nɔvia wòle nu vɔ̃ si mekplɔa ame yia ku me o wɔm la, nedo gbe ɖa ɖe eta, eye Mawu ana agbee,+ ɛ̃, ana agbe ame siwo mele nu vɔ̃ si kplɔa ame yia ku me o wɔm la. Nu vɔ̃ aɖe li si kplɔa ame yia ku me.+ Nyemegblɔ be wòaɖe kuku ɖe nu vɔ̃ ma ya ta o.17 Nu madzɔmadzɔ ɖe sia ɖe wɔwɔ nye nu vɔ̃,+ gake nu vɔ̃ aɖe li, si mekplɔa ame yia ku me o.18 Míenyae be ame si nye Mawu fe vi la metsɔa nu vɔ̃ wɔwɔ ɖoa dɔe o, ke boŋ Mawu fe vi* la dzɔa eŋu, eye vɔ̃ɖitɔ la mekpɔa ŋusẽ ɖe edzi o.+19 Míenyae be Mawu me míetso, ke xexe blibo la katã le vɔ̃ɖitɔ la fe ŋusẽ te.+20 Ke míenyae be Mawu fe Vi la va,+ eye wòna nugɔmesese deto mí be míadze si nyatefetɔ la. Eye míele ɖekawɔwɔ me kple nyatefetɔ la,+ to Via Yesu Kristo dzi. Nyatefetɔ lae nye Mawu vavã la kple agbe mavɔ dzɔtsofe la.+21 Vinye lɔlɔ̃awo, mikpɔ mia ɖokui dzi le trɔ̃wo ŋu.+


text:
Migana mawu bubu subɔsubɔ fe mɔ̃ naɖe mi o (29-32)
12 “Esiawoe nye se kple ʋɔnudrɔ̃ɖoɖo siwo me mialé ɖe asi le ŋkeke siwo katã me mianɔ agbe le anyigba si Yehowa, mia tɔgbuiwo fe Mawu la, atsɔ ana mi wòazu mia tɔ la dzi.2 Migblẽ tefe siwo katã dukɔ siwo fe anyigba xɔ ge miala la subɔa wofe mawuwo+ le, eɖanye le to kɔkɔwo dzi, togbɛwo dzi loo alo ati damawo katã te o, la dome keŋkeŋ.3 Mimu wofe vɔsamlekpuiwo fu anyi, migbã wofe trɔ̃sɔtiwo,+ mitɔ dzo wofe Asera-tiwo,* mimu wofe mawuwo fe legbawo+ fu anyi, eye mitutu wofe ŋkɔwo ɖa le afi ma.+4 “Migasubɔ Yehowa mia Mawu la nenema o.+5 Ke boŋ midi Yehowa mia Mawu la yome mɔ le tefe si wòatia le miafe toawo katã me be yeana yefe ŋkɔ nanɔ la, eye miayi afi ma.+6 Afi ma miatsɔ miafe numevɔsawo+ kple miafe vɔsa bubuwo, miafe nuwo fe ewolia,+ miafe nudzɔdzɔwo,+ miafe adzɔgbeɖenunanawo, miafe lɔlɔ̃nu faa nunanawo+ kpakple miafe nyiwo kple alẽwo fe ŋgɔgbeviwo+ ayii.7 Eye mia kple miafe afemetɔwo miaɖu nu le afi ma le Yehowa mia Mawu ŋkume,+ eye miakpɔ dzidzɔ le dɔ siwo katã miewɔ la ŋuti,+ elabena Yehowa mia Mawu la yra mi.8 “Migawɔ abe ale si míele wɔwɔm le afi sia egbe sia, eye ame sia ame le nu si dze eya ŋutɔ ŋu wɔm* la ene o,9 elabena miekpɔ va gbɔɖemefe+ la hexɔ domenyinu si Yehowa mia Mawu la le mia na ge la haɖe o.10 Ne mietso Yordan+ eye mieyi ɖanɔ anyigba si Yehowa mia Mawu tsɔ le mia na ge wòazu mia tɔ dzi la, ana gbɔdzɔe mi tso miafe futɔ siwo katã fo xlã mi la si me, eye mianɔ anyi bɔkɔɔ.+11 Miatsɔ nu siwo katã fe se dem mele na mi la ayi tefe si Yehowa mia Mawu atia be yeana yefe ŋkɔ nanɔ+ la—miafe numevɔsawo kple miafe vɔsa bubuwo, miafe nuwo fe ewolia,+ miafe nudzɔdzɔwo kple nunana ɖe sia ɖe si miatsɔ aɖe adzɔgbe na Yehowa.12 Eye mia kple mia viŋutsuwo kple mia vinyɔnuwo, miafe kluviwo kple miafe kosiwo kpakple Lewi vi siwo le miafe duwo* me si mexɔ gome alo domenyinu aɖeke kpe ɖe mia ŋu o+ la, miakpɔ dzidzɔ le Yehowa mia Mawu ŋkume.+13 Kpɔ nyuie be màgasa wò numevɔ le tefe sia tefe si nèkpɔ la o.+14 Ele be nàsa wò numevɔwo le tefe si ko Yehowa atia ɖe wò toawo dometɔ ɖeka fe anyigba dzi, eye afi mae nàwɔ nu siwo katã fe se dem mele na wò la le.+15 “Ke ɣesiaɣi si lã dzro wò* la, àte ŋu awui, eye nàɖui+ le ale si Yehowa wò Mawu yra wòe la nu, le wò duwo* katã me. Ame si ŋu mekɔ o kple ame si ŋu kɔ la siaa ate ŋu aɖui, abe ale si woɖua sãde alo zi ene.16 Gake migaɖu ʋu la o;+ ɖuɖui ɖe anyigba abe tsi ene.+17 Mèkpɔ mɔ aɖu wò agblemenuku alo wò wain yeye alo wò ami fe ewolia, wò nyiwo kple wò alẽwo fe vi gbãtɔwo,+ wò nu siwo nèɖe adzɔgbe na la dometɔ aɖeke, wò lɔlɔ̃nu faa nunanawo alo wò nudzɔdzɔwo le wò duwo* me o.18 Yehowa wò Mawu ŋkumee nàɖu wo le, le tefe si Yehowa wò Mawu atia+—wò kple viwòŋutsu, viwònyɔnu, wò dɔlaŋutsu, wò dɔlanyɔnu kple Lewi vi si le wò duwo* me; eye nàkpɔ dzidzɔ le Yehowa wò Mawu la ŋkume le dɔ siwo katã nèwɔ la ŋuti.19 Kpɔ nyuie, be nàgagblẽ Lewi vi la ɖi le ŋkeke siwo katã nànɔ wò anyigba dzi la me o.+20 “Ne Yehowa wò Mawu keke wò anyigba ɖe enu,+ abe ale si wòdo ŋugbe na wò ene,+ eye nègblɔ be, ‘Maɖu lã,’ elabena lã le dzrowòm* la, àte ŋu aɖui faa ɣesiaɣi si lã dzro wò.*+21 Ne tefe si Yehowa wò Mawu atia be yeana yefe ŋkɔ nanɔ+ la didi tso gbɔwò la, ekema nàwu nyi alo alẽ siwo Yehowa na wò la dometɔ aɖewo, abe ale si tututu mede se na wò ene, eye nàɖui le wò duwo* me ɣesiaɣi si wòdzro wò.*22 Ðui abe ale si woɖua sãde kple zi+ ene; ame si ŋu mekɔ o kple ame si ŋu kɔ siaa ate ŋu aɖui.23 Gake ɖoe kplikpaa be màgaɖu ʋu o,+ elabena ʋu lae nye agbe* la,+ eye mègaɖu agbe* la kpe ɖe ŋutilã la ŋu o.24 Mègaɖui o. Ðuɖui ɖe anyigba abe tsi ene.+25 Mègaɖui o, ne eme nanyo na wò kple megbewòviwo, le esi nèwɔ nu si le dzɔdzɔe le Yehowa ŋkume ta.26 Wò nu kɔkɔe siwo asu asiwò kple wò adzɔgbeɖenunanawo koe nàtsɔ ayi tefe si Yehowa atia la.27 Afi mae nàtsɔ wò numevɔsawo, lã la kple ʋu+ la, ana le Yehowa wò Mawu fe vɔsamlekpui la dzi le, eye woakɔ wò vɔsalãwo fe ʋu ɖe Yehowa wò Mawu fe vɔsamlekpui la te,+ ke àte ŋu aɖu lãa ya.28 “Wɔ nya siawo, siwo katã fe se dem mele na wò la dzi pɛpɛpɛ, ne eme nanyo na wò kple megbewòviwo ɖaa, le esi nèwɔ nu si nyo hele dzɔdzɔe le Yehowa wò Mawu ŋkume la ta.29 “Ne Yehowa wò Mawu tsrɔ̃ dukɔ siwo fe anyigba xɔ ge nàla,+ eye nèxɔe hele edzi la,30 kpɔ nyuie be woagazu mɔ̃ na wò esi wotsrɔ̃ wo le ŋgɔwò vɔ megbe o. Mègabia wofe mawuwo ta se agblɔ be, ‘Aleke dukɔ siawo subɔa wofe mawuwoe? Nye hã mawɔe nenema’+ o.31 Mègawɔ ɖe Yehowa wò Mawu ŋu nenema o, elabena ŋunyɔnu siwo katã Yehowa lé fui lae wowɔna na wofe mawuwo, wotɔa dzo wo viŋutsuwo kple wo vinyɔnuwo gɔ̃ hã na wofe mawuwo.+32 Miwɔ nya siwo katã fe se mede na mi dzi pɛpɛpɛ.+ Migatsɔ ɖeke kpee o, eye migaɖe ɖeke le eme hã o.+


text:
GBETAKPƆXƆ
October 2014 | Mawu Fiaɖufe La
—Vi Kae Wòaɖe Na Wò?
Nu si tae wòle vevie na Yesu, Fofoa, kple amegbetɔ nutefewɔlawo la nyanya akpe ɖe ŋuwò nàkpɔ ŋuɖoɖoa.
NYATI SI LE AKPAA DZI
Nu Ka Tae Wòle Be Nànya Nu Si Mawu Fiaɖufea Nye?
Nu ka tae Yehowa Ðasefowo foa nu tso Fiaɖufea ŋu ɣesiaɣi evɔ subɔsubɔha siwo be yewonye Kristotɔwo ya dometɔ akpa gãtɔ metsi dzi ɖe eŋu boo o?
NYATI SI LE AKPAA DZI
Mawu Fiaɖufea
—Nu Si Tae Wòle Vevie Na Yesu
Menye nudogoɖenunu wònye be Yesu fo nu tso Fiaɖufea ŋu wu nyati bubu ɖe sia ɖe o.
NYATI SI LE AKPAA DZI
Mawu Fiaɖufe La
—Vi Kae Wòaɖe Na Wò?
Ne Mawu Fiaɖufea aɖe vi na wò la, wò ŋutɔ gbɔwòe wòatso.
A CONVERSATION WITH A NEIGHBOR
Ɣekaɣie Mawu Fiaɖufea Dze Dziɖuɖu Gɔme? (Akpa 1)
Ne ènya ŋuɖoɖoa la, ɖe nàte ŋu aɖe eme na ame bubu aɖe tso Biblia mea?
THE BIBLE CHANGES LIVES
Ðokuinye Ŋu Koe Mebuna Ɣesiaɣi
Christof Bauer fo eɖokui ɖe Biblia xexlẽ me esime wònɔ tɔdziʋu sue aɖe me nɔ Atlantik-fugã la tsom. Nu kae wòsrɔ̃?
Biblia Me Biabiawo Ƒe Ŋuɖoɖowo
Nu kae Fiaɖufea awɔ si amegbetɔ fe dziɖuɖu aɖeke mate ŋu awɔ o
Internet Dzi Nu Bubuwo
Nu Ka Ta Mado Gbe Ða? Ðe Mawu Aɖo Eŋu Nama?
Ne Mawu aɖo wò gbedodoɖawo ŋu kple maɖo wo ŋu o la nɔ te ɖe dziwò


text:
Do Ka Kpli Mí
Enyea dzidzɔ na mí be míakpe ɖe ame siwo tsɔ ɖe le Biblia alo míafe xexea me katã fe dɔa me la ŋu. Zã mɔnu siwo le ete la dometɔ ɖeka nàtsɔ ake ɖe Yehowa Ðasefowo ŋu le miafe nutoa me.
● Bia be míava srɔ̃ Biblia kpli wò femaxee
Zã nyatakaka siwo le ete nàtsɔ aŋlɔ agbalẽ na mí alo afo ka na mí
Dominican Republic (République dominicaine)
Sociedad Dominicana de Los Testigos de Jehova
Apartado 1742
SANTO DOMINGO
DOMINICAN REPUBLIC
+1 809-595-4007
Dɔwɔɣiwo
Dzoɖa va se ɖe Fiɖa
Ŋdi ga 8 va se ɖe ɣetrɔ ga 5


text:
NUSƆSRƆ̃ 102
Nu Siwo Woɖe Fia Yohanes
Esime apostolo Yohanes nɔ game le Patmo fukpo dzi la, Yesu ɖe ŋutega 16, alo foto aɖewo siwo ku ɖe etsɔme ŋu la fiae. Ŋutega siawo ɖe ale si woakɔ Yehowa fe ŋkɔa ŋu, ale si efe Fiaɖufea ava kple ale si woawɔ efe lɔlɔ̃nu le anyigba dzi abe ale si wole ewɔm le dzifo ene la fia.
Le ŋutegaawo dometɔ ɖeka me la, Yohanes kpɔ Yehowa wòbɔbɔ nɔ efe ŋutikɔkɔefiazikpui dzi le dzifo eye ametsitsi 24 siwo do awu ɣiwo eye woɖɔ sikafiakukuwo la fo xlãe. Dzikedzowo kple dziɖegbewo tso fiazikpui la gbɔ. Ametsitsi 24-awo tsyɔ mo anyi ɖe Yehowa ŋkume eye wosubɔe. Le ŋutega bubu me la, Yohanes kpɔ ameha gã aɖe tso dukɔ sia dukɔ, ame fomeviwo kple gbegbɔgblɔ vovovowo me eye wole Yehowa subɔm. Alẽvi si nye Yesu kplɔa wo eye wòfiaa mɔ wo yia agbetsidzidziwo gbɔ. Emegbe le ŋutega bubu me la, Yesu kple ametsitsi 24-awo dze fiaɖuɖu gɔme le dzifo. Le ŋutega si kplɔe ɖo me la, Yohanes kpɔ Yesu wòwɔ aʋa kple ʋɔ driba si nye Satana kple efe gbɔgbɔ vɔ̃wo. Yesu tsɔ wo fu gbe tso dzifo ɖo ɖe anyigba dzi.
Azɔ Yohanes kpɔ alẽvi si woɖo atsyɔ na la kple ame 144,000-awo le tsitre ɖe Zion To la dzi. Ekpɔ mawudɔla aɖe hã wòle dzodzom le yame eye wòle gbɔgblɔm na amewo be woavɔ̃ Mawu eye woatsɔ ŋutikɔkɔe nɛ.
Le ŋutega si kplɔe ɖo me la, wowɔ Armagedon-ʋa la. Yesu kple efe aʋawɔlawo ɖu Satana fe xexe vɔ̃ɖia dzi le aʋa ma me. Le ŋutega mamlɛa me la, Yohanes kpɔe be amewo wɔ ɖeka le dzifo kple anyigba dzi. Wotsrɔ̃ Satana kple edzidelawo keŋkeŋ. Ame siwo katã le dzifo kple anyigba dzi la kɔa Yehowa fe ŋkɔa ŋu eye wosubɔa eya ɖeka ko.
“Mana fuléle nanɔ wò kple nyɔnu la dome, wò dzidzimevi kple nyɔnu la fe dzidzimevi dome. Eya agbã ta na wò, eye wò la, àɖu afɔkpodzi nɛ.”—1 Mose 3:15


text:
TA WUIETƆ̃
Bu Agbe abe Alesi Mawu Bunɛ Ene
Aleke Mawu bua agbee?
Aleke Mawu bua fuɖeɖee?
Aleke míawɔ ade bubu agbe ŋui?
1. Amekae wɔ nusianu si le agbe?
NYAGBLƆÐILA Yeremya gblɔ be: “Yehowa enye Mawu vavã; eyae nye Mawu gbagbe [la].” (Yeremya 10:10) Gawu la, Yehowa Mawue nye nusianu si le agbe la Wɔla. Nuwɔwɔ nyanu siwo le dzifo gblɔ nɛ be: “Wòe wɔ nuwo katã, eye wò lɔlɔ̃nu ta woli, eye wowɔ wo ɖo.” (Nyaɖeɖefia 4:11) Fia Dawid hã gblɔ le ha aɖe si wòdzi tsɔ kafu Mawui me be: “Gbɔwò agbedzɔfe le.” (Psalmo 36:10) Eyata eme kɔ fã be agbe nye nunana tso Mawu gbɔ.
2. Nukawoe Mawu wɔ tsɔ léa míafe agbe ɖe te?
2 Yehowa léa míafe agbe ɖe te hã. (Dɔwɔwɔwo 17:28) Eyae wɔ nusiwo míeɖuna, tsi si míenona, ya si míegbɔna, kple anyigba si dzi míele. (Dɔwɔwɔwo 14:15-17) Alesi Yehowa trɔ asi le nusiawo ŋui la ana míesea vivi le agbe me. Gake hafi míate ŋu ase vivi le agbe me bliboe la, ehiã be míasrɔ̃ Mawu fe sewo ahawɔ wo dzi.—Yesaya 48:17, 18.
BUBUDEDE AGBE ŊU
3. Aleke Mawu bu tso Habel wuwu ŋu?
3 Mawu di be míade bubu agbe ŋu—mía ŋutɔwo tɔ kple ame bubuwo tɔ siaa. Le kpɔɖeŋu me, le Adam kple Xawa fe agbenɔɣi la, wo vi Kain va do dziku ɖe nɔvia Habel ŋu vevie. Yehowa xlɔ̃ nu Kain be efe dzikua ate ŋu akplɔe ayi nuvɔ̃ gã wɔwɔ me. Gake Kain mewɔ ɖe nuxlɔ̃amea dzi o. Eva “tso ɖe nɔvia Habel ŋuti, eye wòwui.” (Mose I, 4:3-8) Yehowa he to na Kain ɖe nɔvia wuwu ta.—Mose I, 4:9-11.
4. Aleke Mawu te gbe ɖe alesi wòle be woabu agbee dzi le Mose fe Sea me?
4 Ƒe akpe geɖe megbe la, Yehowa tsɔ sewo na Israel-viwo be wòakpe ɖe wo ŋu woasubɔ ye le mɔ si sɔ nu. Esi wònye Mose dzie wòto tsɔ seawo na dukɔa ta la, woyɔnɛ ɣeaɖewoɣi be Mose fe Se La. Mose fe Sea fe akpa aɖe gblɔ be: “Megawu ame o.” (Mose V, 5:17) Se sia fia Israel-viwo be Mawu dea asixɔxɔ amegbetɔ fe agbe ŋu eye le esia ta ele be woawo hã woade asixɔxɔ agbe ŋu.
5. Aleke wòle be míabu fuɖeɖee?
5 Ke ɖevi si womedzi haɖe o fe agbe ya ɖe? Mose fe Sea gblɔ be enye nuvɔ̃ be woawu vidzĩ si le dadaa fe dɔme. Ẽ, ɖevi si le dadaa fe dɔme hã fe agbe xɔ asi le Yehowa ŋkume. (Mose II, 21:22, 23; Psalmo 127:3) Esia fia be fuɖeɖe nye nuvɔ̃.
6. Nukata mele be míalé fu mía haviwo o?
6 Bubudede agbe ŋu fia hã be nukpɔsusu nyuitɔ nanɔ mía si ɖe mía haviwo ŋu. Biblia gblɔ be: “Amesiame, si léa fu nɔvia la, amewula wònye, eye mienya bena, amewula sia amewula mekpɔa agbe mavɔ wònɔa eme o.” (Yohanes I, 3:15) Ne míedi be míanɔ agbe mavɔ la, ke ele be míaɖe fuléle ɖesiaɖe si anɔ mía me ɖe mía haviwo ŋu la ɖa, elabena fuléle koŋue hea ŋutasẽnuwɔwɔ vanɛ zi geɖe. (Yohanes I, 3:11, 12) Ehiã vevie be míasrɔ̃ alesi míalɔ̃ mía nɔewoe.
7. Nuwɔna kawoe mefia bubudede agbe ŋu o?
7 Ke aleke míade bubu mía ŋutɔwo míafe agbe ŋui? Ame aɖeke medina be yeaku o, ke hã ame aɖewo tsɔa wofe agbe dea afɔku me ɖe dzidzɔkpɔkpɔ ta. Le kpɔɖeŋu me, ame geɖe noa atama, noa gbekui, alo zãa atike vɔ̃ɖi bubuwo ɖe dzidzɔdodonameɖokui ta. Atike mawo gblẽa nu le ŋutilãa ŋu eye wokplɔa ezãlawo yia ku mee zi geɖe. Amesiwo zãa nusiawo mele bubu dem agbe si nye nu kɔkɔe ŋu o. Nuwɔna mawo nye nu makɔmakɔwo le Mawu ŋkume. (Romatɔwo 6:19; 12:1; Korintotɔwo II, 7:1) Be míasubɔ Mawu wòadze eŋu la, ele be míatsri nuwɔna mawo. Togbɔ be ema wɔwɔ ate ŋu anye nu sesẽ hã la, Yehowa ate ŋu ana kpekpeɖeŋu si míehiã la mí. Eye edea asixɔxɔ nusianu si míawɔ abu míafe agbe be enye nunana xɔasi si tso egbɔ ŋu.
8. Nukata wòle be wòanɔ susu me na mí ɣesiaɣi be míawɔ nusi ana mía kple ame bubuwo nanɔ dedie?
8 Ne míedea bubu agbe ŋu la, anɔ susu me na mí ɣesiaɣi be míawɔ nusi ana míanɔ dedie. Míawɔ nu ɖekematsɔlemetɔe o, eye míade míafe agbe afɔku me ɖe dzidzɔdoname alo vivisese ta hã o. Míatsri ʋukuku ŋumaɖɔɖotɔe kple modzakaɖefefe siwo me ŋutasẽnuwɔwɔ le alo esiwo ate ŋu ahe afɔku vɛ. (Psalmo 11:5) Mawu fe se si wòde na blema Israel-viwo gblɔ be: “Ne ètu xɔ yeye [si tame le gbadzaa] la, ekema tɔ kpɔ ɖe xɔ la ta, bena ame aɖeke magage le edzi, eye nana wò afe naɖe hlɔ̃fe o.” (Mose V, 22:8) Be nàwɔ ɖe gɔmeɖose si le se ma me dzi la, ele be nàkpɔ egbɔ be nuwo, abe atrakpuiwo ene, le dedie le wò afeme ale be ame aɖeke nagaɖiɖi le edzi adze anyi nuvevi nawɔe o. Ne ʋu le asiwò la, kpɔ egbɔ be ele dedie hafi nàkui. Mègana wò afe alo wò ʋu nahe afɔku vɛ na wò ŋutɔ alo ame bubuwo o.
9. Ne míedea bubu agbe ŋu la, aleke míawɔ nu ɖe lãwo ŋui?
9 Ke lãwo fe agbe ya ɖe? Ema hã nye nu kɔkɔe na Wɔla la. Mawu ɖe mɔ be woawu lãwo be woakpɔ nuɖuɖu kple nudodo atso eme, alo be woawu lãwo atsɔ akpɔ ame ta tso afɔku me. (Mose I, 3:21; 9:3; Mose II, 21:28) Gake ŋutasẽse le lãwo ŋu alo wo wuwu ɖe modzakaɖefefe dzro ko ta mesɔ o eye efia bubumademade agbe fe nukɔkɔenyenye ŋu koŋ.—Lododowo 12:10.
BUBUDEDE ƲU ŊU
10. Aleke Mawu ɖee fiae be ɖekawɔwɔ le lãwo fe agbe kple wofe ʋu dome?
10 Esi Kain wu nɔvia Habel megbe la, Yehowa gblɔ na Kain be: “Nɔviwò fe ʋu, si nèkɔ ɖe anyi la fe gbe le ɖiɖim tso anyigba dzi mese!” (Mose I, 4:10) Habel fe agbee Mawu wɔnɛ esi wòfo nu tso efe ʋu ŋu. Kain ɖe Habel fe agbe ɖa, eyata ele be woahe to nɛ ɖe eta. Ðeko wònɔ abe ɖe Habel fe ʋu, alo efe agbe, nɔ ɣli dom na Yehowa be wòadrɔ̃ ʋɔnu ene. Wogaɖe fomedodo si le ʋu kple agbe dome fia ake le Noa fe ŋkekea me Tsiɖɔɖɔa megbe. Do ŋgɔ na Tsiɖɔɖɔa la, atikutsetsewo, amagbewo, kple nukuwo koe amegbetɔwo ɖuna. Le Tsiɖɔɖɔa megbe la, Yehowa gblɔ na Noa kple viawo be: “Nu gbagbe, siwo katã ʋãna, nenem nu siawo katã metsɔ na mi, bena woanye miafe nuɖuɖu abe amagbewo ke ene.” Gake Mawu tsɔ se sia kpe ɖe eŋu be: “Lã, si ʋu tsi lã me na la, migaɖui o!” (Mose I, 1:29; 9:3, 4) Eme kɔ fã be le Yehowa gbɔ la, ɖekawɔwɔ kplikplikpli aɖe le lãwo fe agbe kple wofe ʋu dome.
11. Se kae Mawu de ku ɖe ʋu ŋu tso Noa fe ŋkekeawo me ke?
11 Míedea bubu ʋu ŋu ne míeɖunɛ o. Yehowa gblɔ le Se si wòde na Israel-viwo me be: “[Amesiame si] da ade wu gbemelã alo xevi aɖe, si woɖuna la, [naɖuɖu] efe ʋu ɖe anyigba, eye wòaxe ke ɖe dzi. . . . Eyata megblɔ na Israel-viwo be: Migaɖu lã aɖeke fe ʋu o.” (Mose III, 17:13, 14) Mawu fe se si wòde na Noa gbã, anɔ fe 800 enye ma do ŋgɔ, si gblɔ be woagaɖu ʋu o, la metrɔ o. Yehowa fe nukpɔsusu dze fã eme kɔ: Esubɔlawo ate ŋu aɖu lã gake womaɖu ʋua o. Ele be woakɔ ʋua ɖe anyigba—si le fiafiam be le mɔ aɖe nu la, wotrɔ lãa fe agbe na Mawu.
12. Se kae wode to gbɔgbɔ kɔkɔea dzi le fe alafa gbãtɔ me ku ɖe ʋu ŋu si dzi wòle be míawɔ ɖo kokoko egbea?
12 Wogagbugbɔ se ma tɔgbe de na Kristotɔwo hã. Apostoloawo kple ame bubu siwo xɔ ŋgɔ na Yesu yomedzelawo le fe alafa gbãtɔ me kpe ta be yewoatso nya me le se siwo dzi wòle be amesiwo katã le Kristo-hamea me nawɔ ɖo ŋu. Nyametsotso si wowɔ enye: “Enyo Gbɔgbɔ kɔkɔe la kple míawo hã ŋu be, míagatsɔ agba gã aɖeke ada ɖe mia dzi wu nu vevi siawo ko o, bena, miatsri trɔ̃wo fe vɔsawo kple ʋu kple lã tsiʋumewo kple ahasiwɔwɔ.” (Dɔwɔwɔwo 15:28, 29; 21:25) Eyata ehiã kokoko be ‘míayi edzi atsri ʋu.’ Mawu bua esia nu vevii abe alesi ko trɔ̃subɔsubɔ kple agbegbegblẽnɔnɔ tsitsri hã le vevie ene.
13. Wɔ nusita se si wode be míatsri ʋu la ku ɖe ʋudodo hã ŋu fe kpɔɖeŋu.
13 Ðe sedede be míatsri ʋu la ku ɖe ʋudodo hã ŋua? Ẽ. Míawɔ efe kpɔɖeŋu: Tsɔe be ɖɔkta aɖe gblɔ na wò be nàtsri aha muame nono. Ðe ema afia ko be mele be nàno aha muame o gake àte ŋu ana woadoe na wò to wò ʋukawo me ya? Kura o! Nenema ke ʋu tsitsri fia be mele be míana wòage ɖe míafe lãme kura o. Eyata se si wode be míatsri ʋu fia be mele be míaɖe mɔ na ame aɖeke be wòado ʋu na mí o.
14, 15. Ne ɖɔktawo gblɔ be ele be woado ʋu na Kristotɔ aɖe la, nukae wòle be wòawɔ, eye nukatae?
14 Ke ne edzɔ be Kristotɔ aɖe xɔ abi vevie alo wòhiã be woawɔ dɔ nɛ ya ɖe? Tsɔe be ɖɔktawo gblɔ be ele be woado ʋu na amea, ne menye nenema o aku. Enye nyatefe be Kristotɔ madi be yeaku o. Be wòakpɔ Mawu fe nunana xɔasi si nye efe agbe ta la, alɔ̃ be woawɔ atike bubu siwo me ʋu mele o na ye. Le esia ta adi atikewɔmɔnu bubu siwo li eye wòalɔ̃ axɔ atike bubu siwo woate ŋu azã ɖe ʋu tefe.
15 Ðe Kristotɔ ate ŋu ada le Mawu fe se dzi kple susu be yeanɔ agbe wòagadidi vie wu le nuɖoanyi sia mea? Yesu gblɔ be: “Amesi ke be, yeaɖe yefe agbe la, atsrɔ̃e; ke amesi ke atsrɔ̃ efe agbe le tanye la, akpɔe.” (Mateo 16:25) Míedi kura be míaku o. Gake ne míete kpɔ be míaɖe míafe agbe fifia to Mawu fe se dzi dada me la, ke míaɖo afɔku me be agbe mavɔ nabu ɖe mí. Eyata nusi me nunya le si wòle be míawɔ boŋ enye be míaɖo ŋu ɖe Mawu fe se dzɔdzɔea ŋu, kple kakaɖedzi blibo be ne edzɔ be míeku gɔ̃ hã la, míafe Agbenalaa aɖo ŋku mía dzi le tsitretsitsia me eye wòagbugbɔ efe nunana xɔasi si nye agbe ana mí.—Yohanes 5:28, 29; Hebritɔwo 11:6.
16. Nukae Mawu subɔlawo ɖo kplikpaa be yewoawɔ ku ɖe ʋu ŋu?
16 Egbea, Mawu subɔla wɔnutefewo ɖoe kplikpaa be yewoawɔ ɖe mɔfiame si wòna ku ɖe ʋu ŋu la dzi. Womaɖu ʋu si ŋu wotrɔ asi le le mɔ aɖeke nu o. Eye womalɔ̃ woado ʋu na wo hã le atikewɔwɔ me o. * Woka ɖe edzi be Mawu si wɔ ʋu la nya nusi nye nyuitɔ kekeake na yewo. Wò hã èka ɖe edzi nenema?
MƆ ÐEKA SI KO NU WOZÃ ƲU LE WÒSƆ
17. Le blema Israel la, mɔ ɖeka si ko nu wozã ʋu le wòdze Yehowa Mawu ŋu enye ka?
17 Mose fe Sea te gbe ɖe mɔ ɖeka si ko nu wozã ʋu le wòsɔ dzi. Se si Yehowa de na blema Israel-viwo ku ɖe wofe tadedeagu ŋu enye be: “Agbe le ʋu la me, eye metsɔe na mi, bena woatsɔ alé avui [le vɔsamlekpui dzi], elabena agbe le eme.” (Mose III, 17:11) Ne Israel-viwo wɔ nuvɔ̃ la, woate ŋu akpɔ tsɔtsɔke ne wotsɔ lã aɖe sa vɔe eye wokɔ efe ʋua fe ɖe ɖe vɔsamlekpuia dzi le avɔgbadɔa me, alo afisi wosaa vɔ le emegbe si nye Mawu fe gbedoxɔa me. Mɔ ɖeka si ko nu wozã ʋu le wòsɔ enye le vɔsasa mawo me.
18. Viɖe kple yayra kawoe míate ŋu akpɔ to Yesu fe ʋu si wòkɔ ɖe anyi me?
18 Kristotɔ vavãwo megale Mose fe Sea te o, eyata wometsɔa lãwo saa vɔe hekɔa lãwo fe ʋu ɖe vɔsamlekpui dzi o. (Hebritɔwo 10:1) Gake ʋu zazã le vɔsamlekpui dzi le blema Israel nye kpɔɖeŋu na vɔsa xɔasi si nɔ ŋgɔ, si nye Mawu fe Vi, Yesu Kristo, fe vɔsa. Abe alesi míesrɔ̃e le agbalẽ sia fe Ta 5 lia me ene la, Yesu tsɔ efe amegbetɔ fe agbe na to efe ʋu kɔkɔ ɖe anyi dzi le vɔsasa me. Eyome elia yi dzifo eye wòtsɔ efe ʋu si wòkɔ ɖe anyi la fe asixɔxɔ yi na Mawu zi ɖeka ɖe ɣeyiɣiawo katã nu. (Hebritɔwo 9:11, 12) Eto esia wɔwɔ me ɖo nusi dzi woanɔ te ɖo atsɔ míafe nuvɔ̃wo ake mí la anyi eye wòʋu mɔ na míafe agbe mavɔ kpɔkpɔ. (Mateo 20:28; Yohanes 3:16) Edze fã be ʋu zazã nenema le vevie ale gbegbe! (Petro I, 1:18, 19) Eyata asixɔxɔ si le Yesu fe ʋu si wòkɔ ɖe anyi ŋu la dzixɔxɔse me ko míate ŋu ato akpɔ xɔxɔ.
19. Nukae wòle be míawɔ ale be ‘mía ŋuti nakɔ tso amewo katã fe ʋu me’?
19 Ele be míada akpe geɖe na Yehowa Mawu ɖe nunana si nye agbe si wòtsɔ na mí lɔlɔ̃tɔe la ta! Eye ɖe mele be esia naʋã mí be míagblɔ mɔnukpɔkpɔ si ʋu ɖi be míakpɔ agbe mavɔ to Yesu fe vɔsa dzixɔxɔse me la ŋu nya na ame bubuwo hã oa? Ne míetsɔa ɖe le mía haviwo fe agbe me abe alesi Mawu tsɔa ɖe le emee ene la, aʋã mí be míatsɔ didi vevie kple dzonɔameme agblɔ eŋu nya na wo. (Xezekiel 3:17-21) Ne míetsɔ kutrikuku wɔ dɔ sia wu enu la, ekema míate ŋu agblɔ abe alesi apostolo Paulo gblɔe ene, be: “Ŋutinye kɔ tso amewo katã fe ʋu me. Elabena nyemegbe Mawu fe aɖaŋuɖoɖo blibo la katã gbɔgblɔ fia mi o.” (Dɔwɔwɔwo 20:26, 27) Mɔ nyuitɔ kekeake si dzi míato aɖee afia be míedea bubu gãtɔ kekeake agbe kple ʋu ŋu enye be míafia nu amewo tso Mawu kple efe tameɖoɖowo ŋu.
^ mm. 16 Hena nyatakaka ku ɖe atike bubu siwo woate ŋu awɔ ɖe ʋudodo tefe ŋu la, kpɔ Eŋlisigbe alo Fransegbe me gbalẽ gbadza si nye How Can Blood Save Your Life? (Comment le sang peut-il vous sauver la vie?), si Yehowa Ðasefowo ta, fe axa 13-17.


text: 1 Paulo, Mawu fe kluvi kple Yesu Kristo fe apostolo, le Mawu fe ame tiatiawo fe xɔse kple nyatefe la fe sidzedze vavãtɔ le ɖokuitsɔtsɔ na Mawu nu,2 si wotu ɖe agbe mavɔ+ fe mɔkpɔkpɔ si fe ŋugbe Mawu, ame si mate ŋu aka aʋatso o la,+ do tso gbe aɖe gbe ʋĩi ke la dzi;3 esi wòna wonya efe nya la le eya ŋutɔ fe ɣeyiɣi dzi to gbefãɖeɖedɔ si wode asi nam la dzi+ le Mawu, mía Xɔla, fe sedede la nu;4 le esia ŋlɔm ɖo ɖe Tito, vinye vavã si le xɔse ɖeka me kplim:Amenuveve kple ŋutifafa si tso Mawu Fofo la kple Kristo Yesu mía Ðela gbɔ la nanɔ kpli wò.5 Megblẽ wò ɖe Kreta be nàɖɔ nu siwo gblẽ la ɖo, eye nàɖo hamemetsitsiwo tso du me yi du me, abe ale si meɖoe na wò ene be:6 ne ame aɖe li, si ŋu nutsotso aɖeke mele o, ame si nye nyɔnu ɖeka srɔ̃, ame si si vi xɔsetɔ siwo nu wometso ɖe agbe baɖa nɔnɔ alo aglãdzedze ta o la le.+7 Elabena abe Mawu fe afedzikpɔla ene la, ele be dzikpɔla nanye ame si ŋu nutsotso aɖeke mele o, wòaganye ɖokuiŋudzela o,+ wòaganye ame si doa dɔmedzoe kabakaba o,+ wòaganye ahamula o, wòaganye ŋutasẽla* o, wòaganye ame si klẽa ŋu ɖe viɖe foɖi kpɔkpɔ ŋu o,8 ke boŋ wòanye amedzrowɔla,+ nu nyui lɔ̃la, ame ɖɔŋuɖo,*+ ame dzɔdzɔe, nutefewɔla,+ ɖokuidziɖula,+9 ame si léna ɖe nyatefenya la ŋu goŋgoŋ le efe nufiafiaɖaŋu me,+ ale be wòatsɔ nufiafia si le blibo*+ la ade dzi fo na ame* eye wòaka mo+ na ɖeklemiɖelawo.10 Elabena aglãdzelawo, nya dzodzro gblɔlawo kple ameblela geɖewoe li, vevietɔ wo dometɔ siwo lé aʋatsotso fe nufiafia la me ɖe asi.+11 Ehiã be woatsi nya ɖe ame siawo nu, elabena woyi edzi le fome blibowo fe susu trɔm tu, to nu siwo medze be woafia o la fiafia me le viɖe foɖi ta.12 Wo dometɔ ɖeka, si nye woawo ŋutɔwo fe nyagblɔɖila aɖe, gblɔ be: “Kretatɔwo nye aʋatsokalawo ɖaa, lã wɔadã vɔ̃ɖiwo, nu tsu ɖula kuviatɔwo.”13 Ðaseɖiɖi sia nye nyatefe. Le susu sia tututu ta la, yi edzi nànɔ mo kam na wo vevie, ne woanɔ te sesĩe le xɔse la me,14 be woaganɔ to ɖom Yudatɔwo fe gliwo kple ame siwo trɔ le nyatefe la yome fe sededewo o.15 Nuwo katã le dzadzɛ na ame dzadzɛwo;+ ke ame foɖiwo kple dzimaxɔsetɔwo ya la, naneke mele dzadzɛ na wo o, elabena wofe susu kple dzitsinya siaa fo ɖi.+16 Woʋua eme be yewonya Mawu, ke wotsɔa wofe nuwɔnawo ɖenɛ fiana be yewogbe nu le egbɔ,+ elabena wonye ame nyɔŋuwo kple tosẽlawo, eye womedze na dɔ nyui aɖeke wɔwɔ o.


text:
Siamlɔm 1
Siamlɔm 1 enye ŋkeke 182lia le fea me (183lia le fe ene sia ene me) le Gregoria ɣletigbalẽa me. Ŋkeke 183 ye susɔ le na fea fe nuwuwu.
Le ŋkeke sia dzi[trɔ asi le eŋu | trɔ asi le etsofe ŋu]
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
- Canada Ŋkeke
- Ghana - Republik Ŋkeke.
- Hong Kong Special Administrative Region fe ɖoɖo Ŋkeke.
- Surinam Keti Koti (Gawo tsotso) Ablɔɖe Ŋkeke; Le Siamlɔm 1, le fe 1863 me la, wo da se ɖe kluviwo lele dzi.
- Bulgaria, Siamlɔm ŋde kɔnu
Nuxexlẽwo tso tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
27 Mègafo adegbe le etsɔ si gbɔna ŋu o,Elabena mènya nu si ŋkeke la ahe vɛ o.*+2 Na ame bubu nekafu wò, ke menye wò ŋutɔ wò nu o;Ame bubuwo* nekafu wò, ke menye wò ŋutɔ wò nuyiwo o.+3 Kpe la, nu kpekpee, eye ke la, agba kpekpee,Ke bometsila fe dzikudoname kpena wu evea siaa.+4 Dziku sẽa ŋuta, eye dɔmedzoe nyrana,Ke ame kae ate ŋu anɔ te ɖe ŋuʋaʋã nu?+5 Mokaname le gaglãgbe nyo wu amelɔlɔ̃ le adzame.+6 Xɔlɔ̃ fe abideameŋu nye nutefewɔwɔ,+Gake futɔ ya fe nugbugbɔname sɔa gbɔ.*7 Ƒoɖilae* doa vlo anyitsi,*Ke dɔwuitɔ* la, nu veve gɔ̃ hã vivina nɛ.8 Ame si tra tso efe afe gbɔ laLe ko abe xevi si tra tso efe atɔ gbɔ* ene.9 Ale si ami kple lifi doa dzidzɔ na dzii la,Nenemae aɖaŋuɖoɖo si tso dzi me nana wozua xɔlɔ̃ veviwoe.+10 Mègagblẽ xɔ̃wò alo fofowò xɔlɔ̃ ɖi o,Eye mègayi nɔviwò fe me le gbe si gbe afɔku dzɔ ɖe dziwò o;Afelika si tsɔ ame gbɔ la nyo wu ame nɔvi si le adzɔge ʋĩi.+11 Vinye, dze nunya, be nàdo dzidzɔ na nye dzi,+Ne mate ŋu aɖo nya ŋu na ame si le alɔme ɖem le ŋunye.+12 Aɖaŋudzela kpɔa afɔku gbɔna eye wòɣlaa eɖokui,+Ke ame makpɔnutefe yina ɖadea ta eme, eye wòkpɔa emetsonua.13 Xɔ ame si da megbe na ame tutɔ la fe awu le esi;Eye ne dutanyɔnue* wòda megbe na la, ekema xɔ awɔbanu le esi.+14 Ame si le ehavi yram ŋdi kanya kple ɣli la,Woabui be enye ɖiŋudodo.15 Srɔ̃nyɔnu dzrewɔla* le abe xɔ si le ɖuɖum atraɖii le tsidzagbe ene.+16 Ame si ate ŋu aɖo asi edzi la, ate ŋu aɖo asi yafofo dzi,Eye wòate ŋu aku ami ɖe efe nuɖusi.17 Ale si wotsɔa ga nyrea gae la,Nenemae ame nyrea nɔviae.*+18 Ame si léa be na gboti la, eyae aɖu efe kutsetse,+Eye ame si léa be na efe afetɔ la, woade bubu eŋu.+19 Ale si ame fe mo dzena le tsi mee la,Nenemae ame fe dzi ɖea ame bubu tɔ fianae.20 Tsiẽfe kple tsɔtsrɔ̃fe* meɖia fo gbeɖe o,+Nenema kee amegbetɔ fe ŋku hã meɖia fo o.21 Sonu li ɖe klosalo ŋu, eye kpo ɖe sika ŋu,+Nenema kee wodoa ame kpɔna ne wokafui.*22 Ne ètsɔ bometsila de to me hetsɔ tati toeAbe bli ene hã la,Efe bometsitsi la maɖe ɖa le eŋu o.23 Wò alẽwo fe nɔnɔme nenɔ nyanya na wò nyuie.Lé be na wò lãhawo nyuie,*+24 Elabena kesinɔnuwo menɔa anyi tegbee o,+Eye fiakuku hã menɔa anyi na dzidzimeawo katã o.25 Gbe mumuwo vɔna, eye gbe fẽwo miena,Eye wofoa nu miemie siwo le towo dzi la nu fu.26 Alẽtsuiawo ana nudodo wò,Eye gbɔ̃tsuawo ana agbleflega wò.27 Gbɔ̃notsi sɔgbɔ anɔ asiwò be nàkpɔ nuɖuɖu,Be nàkpɔ nuɖuɖu na wò afemetɔwo, kple nunyiame na wò dɔlanyɔnuwo.
Etenuŋɔŋlɔ
^ Egɔmeɖeɖe tẽe, “mènya nu ka dzi ge ŋkeke la le o.”


text:
Nɔ Yehowa Ƒe Ametakpɔbali La Me
“Yehowa . . . awɔ aʋa kple dukɔ siawo abe gbe si gbe wòwɔ aʋa le aʋakpegbe ene.”—ZAK. 14:3.
1, 2. Aʋa ŋutɔŋutɔ kae gbɔna kpuie, eye nu kae mahiã be Mawu subɔlawo nawɔ le aʋa sia me o?
LE October 30, 1938 dzi la, ame miliɔn geɖe siwo nɔ United States la nɔ to ɖom radio dzi wɔna aɖe. Wotu fefe si wɔm wonɔ fiẽ ma la ɖe dzɔdzɔmeŋutinunya me nyakpakpa aɖe dzi. Eku ɖe ale si nuwɔwɔ aɖewo tso ɣletinyigba si nye Mars dzi ho aʋa ɖe anyigba la ŋu hele amewo tsrɔ̃m le anyigbaa dzi la ŋu. Togbɔ be wogblɔe do ŋgɔ be fefe aɖe koe radio dzi wɔnaa nye hã la, toɖola geɖewo susui be nu ŋutɔŋutɔe wònye nɔ dzɔdzɔm, eya ta wovɔ̃ ŋutɔ. Wo dometɔ aɖewo tso kaba wɔ nu siwo akpɔ wo ta tso nuwɔwɔ siwo wosusu be wotso ɣletinyigba bubu dzi la si me.
2 Gake egbea la, aʋa ŋutɔŋutɔ aɖe gbɔna kpuie. Ke hã, amewo mele dzadzram ɖo ɖe eŋu o. Menye dzɔdzɔmeŋutinunya me nyakpakpagbalẽ aɖe mee woŋlɔ aʋa sia ŋuti nya ɖo o, ke boŋ Biblia si nye Mawu fe Nya si tso gbɔgbɔ me la mee woŋlɔ eŋu nya ɖo. Eyae nye Harmagedon, si nye aʋa si Mawu awɔ atsɔ aɖe nuɖoanyi vɔ̃ɖi sia ɖa. (Nyaɖ. 16:14-16) Le aʋa sia me la, mahiã be Mawu subɔlawo naʋli wo ɖokuiwo ta o. Ke hã wofe nu aku le nu dovoɖiname siwo adzɔ kple ale si Mawu aɖe efe ŋusẽ gã dziŋɔ afiae la ta.
3. Nyagblɔɖi ka me dzro ge míala, eye nu ka tae wòle vevie na mí ɖo?
3 Biblia me nyagblɔɖi aɖe si dze le Zaxariya ta 14 me la ku ɖe Harmagedon-ʋa ŋu tẽe. Togbɔ be fe 2,500 sɔŋ ye nye esia si woŋlɔ nyagblɔɖi ma hã la, nya mawo gakpɔtɔ le vevie ŋutɔ na mí egbea. (Rom. 15:4) Emenya akpa gãtɔ ku ɖe nu siwo me tom Mawu fe amewo le tso esime woɖo Mesia Fiaɖufea anyi le dzifo le fe 1914 me kple nu wɔnuku siwo adzɔ kpuie la ŋu. Nyagblɔɖi sia fe akpa vevi aɖewo ku ɖe ‘bali aɖe si keke ŋutɔ’ kple “tsi gbagbe” aɖe si anɔ sisim la ŋu. (Zak. 14:4, 8) Bali sia wɔa akpa vevi aɖe le Yehowa subɔlawo ta kpɔkpɔ me. Ne míese nu si tsi gbagbe ma fia gɔme la, menye ɖeko míakpɔe be ehiã be míanoe ko o, ke míadi vevie be míanoe hã. Nyagblɔɖi sia me dzodzro tsitotsito aɖe vi na mí ŋutɔ.—2 Pet. 1:19, 20.
‘YEHOWA ƑE ŊKEKE LA’ DZE EGƆME
4. (a) Ɣekaɣie ‘Yehowa fe ŋkekea’ dze egɔme? (b) Nu ka fe gbefã ɖem Yehowa subɔlawo nɔ fe gbogbo aɖewo do ŋgɔ na fe 1914, eye aleke xexea me ŋgɔnɔlawo wɔ nui?
4 Wodze Zaxariya ta 14 lia gɔme be: “Ŋkeke li gbɔna na Yehowa.” (Mixlẽ Zaxariya 14:1, 2.) Nu kae nye ŋkeke sia? Eyae nye “Afetɔ fe ŋkeke” si dze egɔme esime “xexea me fiaɖufe la trɔ zu mía Afetɔ kple efe Kristo fe fiaɖufe.” (Nyaɖ. 1:10; 11:15) Ŋkeke ma dze egɔme le fe 1914 me esime wodzi Mesia Fiaɖufea le dzifo. Yehowa subɔlawo nɔ gbefã ɖem na dukɔwo fe gbogbo aɖewo do ŋgɔ na fe 1914 be “dukɔwo fe ɣeyiɣi ɖoɖiawo” awu enu le fe ma me, eye be xexea age ɖe xaxaɣi aɖe si tɔgbi meva kpɔ o la me. (Luka 21:24) Aleke dukɔwo wɔ nui? Le esi dunyahehaŋgɔnɔlawo kple subɔsubɔhaŋgɔnɔlawo naɖo to nuxlɔ̃ame siwo sɔ ɖe ɣeyiɣia dzi tefe la, ɖe woɖu fewu le nyanyuigblɔla amesiamina veviedola siawo ŋu heti wo yome boŋ. Ŋgɔnɔla siawo to esia wɔwɔ me ɖu fewu le Mawu Ŋusẽkatãtɔ la ŋutɔ ŋu, elabena “dzifo Yerusalem”—si nye Mesia Fiaɖufe la—me tɔwoe amesiaminawo nye, eye wonye Fiaɖufea tefenɔlawo.—Heb. 12:22, 28.
5, 6. (a) Nu kae wogblɔ ɖi be dukɔwo awɔ ɖe ‘du la’ kple ‘dumeviwo’ ŋu? (b) Ame kawoe nye “dukɔ la fe susɔe” la?
5 Zaxariya gblɔ nu si dukɔwo awɔ la ɖi be: “Woaxɔ [Yerusalem] dua.” “Dua” tsi tre ɖi na Mawu fe Mesia Fiaɖufea. Efe ‘dumevi’ siwo nye Kristotɔ amesiamina susɔeawoe le etefe le anyigba dzi. (Flp. 3:20) Le Xexemeʋa I me la, wolé ame siwo nɔ ŋgɔ xɔm le Yehowa fe habɔbɔa fe akpa si le anyigba dzi me la, eye wode wo gaxɔ me le Atlanta, Georgia, U.S.A. ‘Woha xɔwo’ le mɔ sia nu be wowɔ nu madzɔmadzɔ ɖe nutefewɔla siawo siwo meɖi fɔ o la ŋu hesẽ ŋuta le wo ŋu. Tsitretsiɖeŋula siawo ha nu xɔasi siwo dzi kpɔm amesiamina susɔeawo nɔ esi woɖo asi wofe agbalẽwo dzi eye woxe mɔ ɖe Fiaɖufegbefãɖela siawo fe dɔwo nu.
6 Togbɔ be futɔwo sɔ gbɔ wu Mawu fe amewo, woka aʋatso ɖe wo si, wotsi tsitre ɖe wo ŋu, eye woti wo yome hã la, womete ŋu tsi tadedeagu vavãtɔ nu o. “Dukɔ la fe susɔe” lae nye amesiamina susɔe siwo yi edzi lé nutefewɔwɔ me ɖe asi eye womelɔ̃ be ‘woatsrɔ̃’ yewo o.
7. Kpɔɖeŋu nyui kae Yehowa fe Ðasefo amesiaminawo ɖo na tadeagula vavãwo katã egbea?
7 Ðe nyagblɔɖi sia va eme keŋkeŋ le Xexemeʋa I fe nuwuwua? Ao. Dukɔwo agadze amesiamina susɔeawo kple wofe zɔhɛ wɔnutefe siwo si anyigbadzinɔnɔ fe mɔkpɔkpɔ le la dzi geɖe wu. (Nyaɖ. 12:17) Xexemeʋa II lia nye esia fe kpeɖodzi. Ale si Mawu subɔla amesiamina mawo lé nutefewɔwɔ me ɖe asi la ʋãa Mawu subɔla siwo li egbea hã be woado dzi le xaxa ɖe sia ɖe si ava wo dzi me—eɖanye fometɔ dzimaxɔsetɔwo kple dɔwɔhatiwo fe tsitretsiɖeŋu loo alo sukuhatiwo fe fewuɖuɖu le wo ŋu ɖe wofe dzixɔsewo ta o. (1 Pet. 1:6, 7) Tadeagula vavã siwo le afi sia afi la ɖoe kplikpaa fifia wu tsã be ‘yewoanɔ tsitre sesĩe le gbɔgbɔ ɖeka me’ eye yewomavɔ̃ ‘ame siwo le tsitre tsim ɖe yewo ŋu la fe ŋɔdzidodo’ o. (Flp. 1:27, 28) Gake afi kae Yehowa fe amewo akpɔ dedienɔfe le le xexe sia si lé fu wo la me?—Yoh. 15:17-19.
YEHOWA ƑE ‘BALI SI KEKE ŊUTƆ’
8. (a) Le Biblia me la, nu kawoe towo tea ŋu tsia tre ɖi na? (b) Nu kae “amito” la tsi tre ɖi na?
8 Esi Yerusalem “dua” le tsitre ɖi na dzifo Yerusalem ta la, “amito, [si dze ŋgɔ] Yerusalem” hã nye kpɔɖeŋu na nane. Nu kae to ma le tsitre ɖi na? Aleke ‘wòafe ɖe titina’ kpla ahazu to eve? Nu ka tae Yehowa yɔ to eveawo be ‘nye towo’? (Mixlẽ Zaxariya 14:3-5.) Le Biblia me la, towo tea ŋu tsia tre ɖi na fiaɖufewo, alo dziɖuɖuwo. Nenema kee wòtsɔa Mawu fe to doa fome kple yayra kple ametakpɔkpɔ. (Ps. 72:3; Yes. 25:6, 7) Eya ta amito si dzi Mawu tsi tre ɖo le anyigba dzi Yerusalem fe ɣedzefe gome la tsi tre ɖi na Yehowa fe xexea me katã fe dziɖulanyenye, si nye efe dziɖuɖu si fo ɖe sia ɖe ta.
9. Gɔmesese ka nue “amito” la fe ɖe eve le?
9 Nu kae amito la fe fefe ɖe eve tsi tre ɖi na? To sia si le Yerusalem fe ɣedzefe gome la fe ɖe eve le gɔmesese sia nu be Yehowa ɖo dziɖuɖu bubu aɖe si le efe ŋusẽ te la anyi. Dziɖuɖu bubu siae nye Mesia Fiaɖufe si le Yesu Kristo si me. Esia tae Yehowa yɔ “amito” si fe heva zu to eve la be “nye towo” ɖo. (Zak. 14:4, NW) Etɔe to eveawo siaa nye.
10. Nu kae ‘bali si keke ŋutɔ’ si le to eveawo dome la tsi tre ɖi na?
10 Esi kpɔɖeŋuto sia fe ɖe eve, afã ɖo ta dziehe, eye afã ɖo ta anyiehe la, Yehowa fe afɔwo kpɔtɔ le to eveawo dzi. ‘Bali aɖe si keke ŋutɔ’ va le Yehowa fe afɔwo dome. Kpɔɖeŋubali sia tsi tre ɖi na Mawu fe ametakpɔkpɔ, si me Yehowa subɔlawo nɔa dedie le le efe dziɖulanyenye kple Via fe Mesia Fiaɖufea te. Yehowa akpɔ egbɔ be womaɖe tadedeagu vavãtɔ ɖa keŋkeŋ gbeɖe o. Gake ɣekaɣie amito la fe ɖe eve? Esia dzɔ esi woɖo Mesia Fiaɖufea anyi esime Dukɔwo fe Azã la wu enu le fe 1914 me. Ke ɣekaɣie tadeagula vavãwo te sisi yi ɖe kpɔɖeŋubali la me?
AMEWO LE SISIM LE BALI LA ME YIM!
11, 12. (a) Ɣekaɣie amewo te sisi le kpɔɖeŋubali la me yim? (b) Nu kae ɖo kpe edzi be Yehowa fe alɔ sesẽ la kpɔtɔ li kple efe amewo?
11 Yesu xlɔ̃ nu eyomedzelawo be: “Dukɔwo katã alé fu mi le nye ŋkɔ la ta.” (Mat. 24:9) Fuléle ma nu va sẽ ɖe edzi, vevietɔ tso fe 1914 me, esime ŋkeke mamlɛawo dze egɔme. Togbɔ be futɔwo dze amesiamina susɔeawo dzi kutɔkutɔe le Xexemeʋa I me hã la, womete ŋu tsrɔ̃ nutefewɔlawo fe fufofo sia ɖa o. Le fe 1919 me la, woɖe wo tso Babilon Gã, si nye alakpasubɔsubɔ fe xexemefiaɖufe la, fe ŋusẽkpɔɖeamedzi te. (Nyaɖ. 11:11, 12) * Ɣemaɣie amewo te sisi le Yehowa fe to la fe bali la me yim.
12 Tso fe 1919 me la, Mawu yi edzi le tadeagula vavã siwo le xexea me katã la ta kpɔm le efe bali la me. Ƒe geɖee nye esia la, woɖo asi Yehowa Ðasefowo fe gbefãɖeɖedɔa kple wofe Biblia srɔ̃gbalẽwo dzi le dukɔ geɖe me. Nɔnɔmea kpɔtɔ le nenema le dukɔ aɖewo me va se ɖe fifia. Gake agbagba ka kee dukɔwo ɖadze o, womate ŋu abu mo na tadedeagu vavãtɔ gbeɖe o! Yehowa fe alɔ sesẽ la akpɔtɔ anɔ kple efe amewo.—5 Mose 11:2.
13. Aleke míawɔ akpɔtɔ anɔ Yehowa fe ametakpɔbali la me, eye nu ka tae esia wɔwɔ le vevie fifia wu ɣeyiɣi ɖe sia ɖe?
13 Ne míeku ɖe Yehowa ŋu eye míenɔ te sesĩe le nyatefea me la, eya ŋutɔ kple Via Yesu Kristo hã awɔ wofe akpa dzi, eye Mawu maɖe mɔ ame aɖeke alo naneke ‘naxɔ mí le esi sesẽe o.’ (Yoh. 10:28, 29) Yehowa le klalo be yeana kpekpeŋu ɖe sia ɖe si míehiã be míayi edzi aɖo to eya, ame si nye Xexea Me Katã Dziɖulagã la, eye míakpɔtɔ anye Mesia Fiaɖufea tevi wɔnutefewo. Ele vevie ŋutɔ be míakpɔtɔ anɔ efe ametakpɔbali la me, elabena takpɔkpɔ ma ava hiã mí vevie ŋutɔ le xaxa gã si le du dzi gbɔna la me.
“AƲAKPEGBE” LA ÐO
14, 15. Aleke wòanɔ na ame siwo mele ametakpɔbali la me o le Mawu fe “aʋakpegbe” la?
14 Esi nuɖoanyi sia fe nuwuwu le afe tum la, Satana hã ana Yehowa fe amewo dzi dzedze nu nanɔ sesẽm ɖe edzi wu. Ekema ‘gbe si gbe Mawu awɔ aʋa’ kple efe futɔwo la hã aɖo. Yehowa akpɔ egbɔ be Satana fe amedzidzedzeawo nu natso. Le ŋkeke ma dzi la, xexea me katã fe Dziɖulagã la ŋutɔ aɖee afia be yenye Aʋakalẽtɔ ɣemaɣi wu “aʋakpegbe” bubu ɖe sia ɖe.—Zak. 14:3.
15 Aleke wòanɔ na ame siwo mele ‘ametakpɔbali gã’ la me o le Mawu fe aʋakpegbe la? “Kekeli” vavã aɖeke maklẽ na wo o, si fia be Mawu mave wo nu o. Le aʋakpegbe si gbɔna la, woagblẽ nu le “sɔwo kple tedzisɔwo, kposɔwo kple tedziwo kpakple lã, siwo katã le asaɖa me”—siwo nye dukɔwo fe aʋawɔnuwo—la ŋu. Aʋawɔnu mawo azu “tsi babla,” si fia be woagbe dɔwɔwɔ abe fafae lé wo wobla zu tsikpe ene. Yehowa azã dɔvɔ̃ kple “hiãkame” hã. Míenya ne dɔvɔ̃ kple hiãkame ŋutɔŋutɔe wòanye ya o, gake míenya be nu siawo axe mɔ na dukɔwo be womawɔ vɔ̃ mí o, elabena nyagblɔɖia gblɔ be, gbe ma gbe la, wofe “ŋku afafã ɖe to me na wo, eye aɖe afafã ɖe nu me na wo,” si fia be woatsi vlodoamenya siwo le wofe aɖe dzi la nu keŋkeŋ. (Zak. 14:6, 7, 12, 15) Aʋakɔ gã nyadri aɖee anɔ Satana fe akpa dzi. Gake anyigba fe afi ka kee woɖale o, wo katã woatsrɔ̃ gbidii. (Nyaɖ. 19:19-21) ‘Ame siwo Yehowa wu le ŋkeke ma dzi la anɔ anyi tso anyigba fe mlɔenu ɖase ɖe anyigba fe mlɔenu.’—Yer. 25:32, 33.
16. Esi Mawu fe aʋakpegbea le afe tum la, biabia kawo ŋue wòle be míade ŋugble le, eye aleke wòle be míawɔ nui?
16 Aʋawɔwɔ hea fukpekpe vanɛ zi geɖe, eye ame siwo va ɖu dzi mlɔeba hã toa fukpekpewo me. Nuɖuɖu ate ŋu avɔ. Amewo fe nunɔamesiwo dome ate ŋu agblẽ. Agbenɔnɔ ate ŋu asesẽ. Ablɔɖe maganɔ amewo si ale si dze o. Ne míeɖo nɔnɔme sesẽ mawo tɔgbi me la, aleke míawɔ nui? Ðe vɔvɔ̃ aɖo mía? Ðe míagbe nu le míafe xɔse gbɔ le xaxaɣia? Ðe dzi aɖe le mía fo eye míabu mɔkpɔkpɔa? Aleke gbegbe wòle vevie be le xaxa gã la me la, míayi edzi aka ɖe Yehowa fe ameɖeŋusẽ dzi eye míakpɔtɔ anɔ Yehowa fe ametakpɔbali la mee nye esi!—Mixlẽ Xabakuk 3:17, 18.
“TSI GBAGBE ASI” BABABA
17, 18. (a) Nu kae nye “tsi gbagbe” la? (b) Nu kawoe “ɣedzefefu la” kple “ɣetoɖofefu la” le tsitre ɖi na? (d) Esi nèle mɔ kpɔm na nu siwo ava dzɔ le etsɔme la, nu kae nèɖo kplikpaa be yeawɔ?
17 Le Harmagedon megbe la, “tsi gbagbe” asi bababa tso Mesia Fiaɖufea fe fiazikpuia gbɔ. “Tsi gbagbe” siawoe nye ɖoɖo siwo Yehowa wɔ hena míafe agbe mavɔ nɔnɔ. “Ɣedzefefu” si woyɔ le nyagblɔɖia me lae nye Ƒu Kuku la, eye “ɣetoɖofefu” lae nye Mediterranea Ƒu la. Wo katã wotsi tre ɖi na amewo. Eya ta Ƒu Kukua le tsitre ɖi na ame siwo katã le tsiẽfe. Esi wònye be fumelãwo bɔ ɖe Mediterranea Ƒua me ta la, edze fãa be eya le tsitre ɖi na “ameha gã” siwo atsi agbe le Harmagedon me. (Mixlẽ Zaxariya 14:8, 9; Nyaɖ. 7:9-15) Esia fia be fufofo evea siaa avo tso ku si fe dome míenyi tso Adam gbɔ la si me esi woyi edzi le kpɔɖeŋutsi gbagbe, alo “agbetsitɔsisi,” la me tsia nom.—Nyaɖ. 22:1, 2.
Ðoe kplikpaa be nàyi edzi anɔ Yehowa fe ametakpɔbali la me
18 Yehowa akpɔ mía ta míatsi agbe le nuɖoanyi vɔ̃ɖi sia fe nuwuwu ayi Mawu fe xexe yeye si me dzɔdzɔenyenye anɔ la me. Togbɔ be dukɔwo katã lé fu mí hã la, mina míaɖoe kplikpaa be míayi edzi anye Mawu Fiaɖufea tevi wɔnutefewo, eye míanɔ Yehowa fe ametakpɔbali la me ɖaa.
^ mm. 11 Kpɔ Nyaɖeɖefia—Etafofo Keŋkeŋ la Ðo Vɔ!, axa 169-170.


text:
EWE: Bible NT – Ghana
Matthew (Mateo) 5:3-12
3 “Woyra ame siwo dze sii be yewoda ahe le gbɔgbɔ me la, elabe woawo tɔe nye dzifofiaɖufe la.
4 Woyra ame siwo le konyi fam la, elabe woafa akɔ na wo.
5 Woyra ame fafawo, elabe woawoe anyi anyigba sia fe dome.
6 Woyra ame siwo Mawu fe lɔlɔ̃nuwɔwɔ dzrona vevie, abe ale si dɔ kple tsikɔ wua amee ene la, elabe Mawu ana woaɖi fo.
7 Woyra ame siwo kpɔa nublanui na ame la, elabe woawoe Mawu akpɔ nublanui na.
8 Woyra ame siwo dza le dzi me la, elabe woawoe akpɔ Mawu.
9 Woyra ame siwo léa avu la, elabe woayɔ wo be Mawu viwo.
10 Woyra ame siwo yome wotina elabe wowɔ Mawu fe lɔlɔ̃nu la, elabe woawo tɔe nye dzifofiaɖufe la.
11 Woyra mi, ne amewo dzu mi, eye woti mia yome hegblɔ nya vɔ̃ fomevi vovovowo ɖe mia ŋuti madzemadzee le tanye.
12 Mikpɔ dzidzɔ, mitso aseye, elabe miafe fetu sɔ gbɔ le Mawu gbɔ, elabe nenemake ko woti Mawu fe gbefãɖela siwo nɔ agbe do ŋgɔ na mi la hã yomee.”


text:
ŊUTINYA 55
Ŋutsuvi Sue Aɖe Subɔ Mawu
ÐEVI sue sia menya kpɔ ŋutɔ oa? Eŋkɔe nye Samuel. Eye ŋutsu, si da asi ɖe tame na Samuel lae nye Israel fe nunɔlagã Eli. Samuel fofo Elkana kple dadaa Xana ye ma kplɔ Samuel vɛ na Eli.
Samuel xɔ abe fe ene alo atɔ̃ ko ene. Gake eya kple Eli kple nunɔla bubuwo anɔ Yehowa fe agbadɔ me le afisia. Nukatae wòle be Elkana kple Xana nakplɔ ɖevi sue Samuel la ana be wòasubɔ Yehowa le agbadɔ me? Na míakpɔe ɖa.
Ƒe ʋɛ aɖewo ko do ŋgɔ na esia la, Xana lé blanui ŋutɔ. Elabena mete ŋu dzi vi aɖeke o, eye wòdi vevie ŋutɔ be yeadzi vi ɖeka. Eyata esi Xana yi Yehowa fe avɔgbadɔ me gbeɖeka la, edo gbe ɖa be: ‘Oo, Yehowa, mègaŋlɔm be o! Ne èna medzi ŋutsuvi la, medo ŋugbe be matsɔe na wò be wòasubɔ wò le efe agbe me katã.’
Yehowa se Xana fe gbedodoɖa, eye ɣleti aɖewo megbe la, edzi Samuel. Xana lɔ̃ ɖevi la ŋutɔ, eyata esi wòganye ɖevi ko la, edze egɔme fia nui tso Yehowa ŋu. Egblɔ na srɔ̃ŋutsua be: ‘Ne Samuel tsi heɖi no la, makplɔe ayi avɔgbadɔ la me be wòasubɔ Yehowa le afima.’
Esiae míekpɔ Xana kple Elkana wole wɔwɔm le nɔnɔmetata la me. Esi wònye Samuel dzilawo fia nui nyuie ta la, ekpɔ dzidzɔ be yeasubɔ Yehowa le efe avɔgbadɔ sia me. Ƒe sia fe la, Xana kple Elkana va dea ta agu le avɔgbadɔ tɔxɛ sia me, eye be woava kpɔ wo vi suea hã ɖa. Eye fe sia fe la, Xana tsɔa dziwui yeye, si wòtɔ na Samuel la yina nɛ.
Esi feawo nɔ yiyim la, Samuel nɔ subɔsubɔ dzi le Yehowa fe avɔgbadɔ me, eye Yehowa kple ameawo katã lɔ̃e ŋutɔ. Gake nunɔlagã Eli viŋutsuwo, Xofni kple Pinexas wonye ame gbegblẽwo. Wowɔa nu gbegblẽ geɖe, eye wona ame bubuwo gbe toɖoɖo Yehowa. Ele be Eli naxe mɔ na wo be womaganye nunɔlawo o, gake mewɔe o.
Samuel, ɖevi la mena nu gbegblẽ, siwo le edzi yim le agbadɔa me la nawɔe be wòadzudzɔ Yehowa subɔsubɔ o. Gake esi wònye ame ʋɛ aɖewo koe lɔ̃ Yehowa ta la, Yehowa megafo nu kple amegbetɔ aɖeke kpɔ o. Esi Samuel tsi vie la, nusi dzɔ enye si:
Esi Samuel dɔ alɔ̃ ɖe avɔgbadɔa me la, gbeɖiɖi aɖe nyɔe. Eɖo eŋu be: ‘Nyee nye si.’ Eye wòfɔ hefu du yi Eli gbɔ hegblɔ be: ‘Nyee nye si, elabena èyɔm.’
Gake Eli ɖo ŋu be: ‘Nyemeyɔ wò o, yi ɖamlɔ anyi.’ Eye Samuel yi ɖamlɔ anyi.
Emegbe wogayɔe zi evelia be: ‘Samuel!’ Eye Samuel gafɔ fu du yi Eli gbɔ hegblɔ be: ‘Nyee nye si, elabena èyɔm.’ Gake Eli ɖo ŋu be: ‘Nyemeyɔ wò o, vinye, yi ɖamlɔ anyi ake.’ Eye Samuel trɔ yi ɖamlɔ anyi.
Gbeɖiɖia yɔe zi etɔ̃lia be: ‘Samuel!’ Eye Samuel fu du yi Eli gbɔ hegblɔ be: ‘Nyee nye si, elabena fifia la, èyɔm.’ Eli nya be ɖewohĩ Yehowae le eyɔm. Eyata egblɔ na Samuel be: ‘Yi ɖamlɔ anyi eye ne egayɔ wò la, nàgblɔ be: “Ƒo nu, Yehowa, wò dɔla kè to ɖi.”’
Esi Yehowa gayɔe la, Samuel gblɔ nenema. Yehowa gblɔ na Samuel be yele to he ge na Eli kple viawo. Emegbe la, Xofni kple Pinexas woku kple Filistitɔwo le aʋa me; eye esi Eli se nusi dzɔ la, emli dze anyi, ŋe kɔ heku. Eyata Yehowa fe nya la va eme.
Samuel tsi heva zu Israel fe ʋɔnudrɔ̃la mamlɛtɔ. Esi Samuel ku amegã la, ameawo biae be: ‘Ðo fia na mí, ne wòaɖu mía dzi.’ Samuel medi be yeawɔ esia o, elabena le nyatefe me la, Yehowae nye wofe fia. Gake Yehowa gblɔ nɛ be wòaɖo to ameawo.


text:
Tarax
Tarax, si gɔme enye tsatsala la, enye Abraham fofo le Biblia me.
Emenyawo
Amea[trɔ asi le eŋu | trɔ asi le etsofe ŋu]
Biblia[trɔ asi le eŋu | trɔ asi le etsofe ŋu]
Le Mose fe agbalẽ gbãtɔ me la, Tarax nye Naxor viŋutsu, eye eya hã nye Serug viŋutsu. Serug fofo nye Regu, si fofo enye Peleg, si fofo nye Eber, si fofo nye Selax, si fofo nye Arpaxsad, si fofo nye Sem, si nye Noa viŋutsu tsitsi tɔ.[1]
Biblia gblɔ be Tarax dzi viŋutsu etɔ̃. Yawo enye Abram, Naxor kple Xaran. Le Mose I ta 20:12 me la, Sara, si nye Abraham srɔ̃ nye nɔvia hã, elabena woameve nye Terax viwo gake wo nɔwo to vovo. Wo de enye Ur le Kaldea nyigba dzi. Tarax vi Xaran tre kuku na tɔa le Ur. Xaran dzi Lot hafi wò ku. Naxor tso afe ɖe Xaran, si le Ur mɔ dzi. Tarax ʋu tso Ur kple via Abraham kple efe tɔgbeyɔviŋutsu Lot. Wofe ɖoɖo enye be yewoayi Kanaan gake wodze Xaran eye Terax ku le afima.[2] Le efe ku megbe la, Abram kple efe fometɔwo ʋu tso Xaran. [3] Biblia gblɔ bena Tarax nye trɔ̃subɔɔla.[4]
Tefe[trɔ asi le eŋu | trɔ asi le etsofe ŋu]
Tarax enye tefe si Israeltɔwo tɔ ɖa le ɣeyiɣi sime wonɔ sisim tso Egyipte.
Nyasiawo fe tsofe[trɔ asi le eŋu | trɔ asi le etsofe ŋu]


text:
18 Le gafofo ma me la, nusrɔ̃lawo te ɖe Yesu ŋu va biae be: “Ame ka tututue nye gãtɔ le dzifofiaɖufe la me?”2 Eya ta eyɔ ɖevi sue aɖe va eɖokui gbɔ, tsɔe ɖo wo titina,3 eye wògblɔ be: “Vavã mele egblɔm na mi be: Ne mietrɔ hezu abe ɖevi suewo ene o la, miele yiyi ge ɖe dzifofiaɖufe la me akpɔ o.4 Eya ta ame sia ame si abɔbɔ eɖokui abe ɖevi sue sia ene lae nye gãtɔ le dzifofiaɖufe la me;5 eye ame sia ame si xɔa ɖevi sue siawo dometɔ ɖeka le nye ŋkɔ ta la, exɔa nye hã.6 Gake ame sia ame si fe nuwɔna zua nukikli na ɖevi sue siawo, siwo xɔ dzinye se la dometɔ ɖeka la, ade edzi wu be woatsɔ té, abe esi tedziwo trona ene tɔgbi, atsi ɖe kɔ nɛ, eye woatsɔe afu gbe ɖe atsiafu gã gbanaa la me.7 “Baba na xexea le nu siwo azu nukikli na amewo la ta! Nu siwo azu nukikli na ame ava godoo ya, gake baba na ame si dzi nu siwo azu nukikli na ame la ato ava!8 Eya ta ne wò asi alo wò afɔ le nukikli zum na wò la, lãe fu gbe ɖa le ɖokuiwò ŋu; enyo na wò be nànye nuwɔametɔ alo nàtsɔ abɔkpo alo afɔkpo ayi ɖe agbe la me, wu be asi eve alo afɔ eve nanɔ asiwò, eye woatsɔ wò afu gbe ɖe dzo mavɔ la me.9 Eye ne wò ŋku zua nukikli na wò la, hoe le eme, eye nàtsɔe afu gbe ɖa le ɖokuiwò ŋu; enyo na wò be nàge ɖe agbe la me kple ŋku ɖeka, wu be ŋku eve nanɔ asiwò, eye woatsɔ wò afu gbe ɖe Gehena* si me dzo le la me.10 Mikpɔ nyuie be miagado vlo ɖevi sue siawo dometɔ ɖeka pɛ hã o; elabena mele egblɔm na mi be, wofe mawudɔla siwo le dzifo la kpɔa Fofonye si le dzifo la fe mo ɣesiaɣi.11 * ——12 “Nu kae nye miafe susu? Ne alẽ alafa ɖeka le ame aɖe si, eye wo dometɔ ɖeka bu mɔ la, ɖe magblẽ blaasieke vɔ asieke la ɖe towo dzi, eye wòayi aɖadi ɖeka si le mɔ bum la oa?13 Eye ne eva eme be ekpɔe la, vavã mele egblɔm na mi be, akpɔ dzidzɔ ɖe eŋu wu ale si wòakpɔe ɖe blaasieke vɔ asieke siwo mebu mɔ o la ŋu.14 Nenema kee menye Fofonye si le dzifo la fe dzidzɔ be ɖevi sue siawo dometɔ ɖeka pɛ hã natsrɔ̃ o.15 “Gawu la, ne nɔviwò wɔ nu vɔ̃ la, yi ɖaɖe efe vodada fiae le mia kplii ɖeɖe ko dome. Ne eɖo to wò la, ekema èɖe nɔviwò.16 Ke ne meɖo to o la, kplɔ ame ɖeka alo eve kpe ɖe ɖokuiwò ŋu, ale be le ɖasefo eve alo etɔ̃ fe nya nu la, miaɖo kpe nya sia nya dzi.17 Ne meɖo to wo o la, gblɔe na hamea. Ne meɖo to hamea hã o la, ekema na wòanɔ na wò abe dukɔ bubu me tɔ kple nudzɔla ene.18 “Vavã mele egblɔm na mi be: Nu sia nu si miabla le anyigba dzi la anye nu si le babla xoxo le dzifo, eye nu sia nu si miatu le anyigba dzi la anye nu si le tutu xoxo le dzifo.19 Vavã megale egblɔm na mi be: Ne mia dometɔ eve wɔ ɖeka le anyigba dzi ɖe kuku bia nu sia nu si hiã vevie la, Fofonye si le dzifo la ana wòava eme na wo.20 Elabena afi si ame eve alo etɔ̃ fo fu ɖo le nye ŋkɔ me la, mele wo dome le afi ma.”21 Eye Petro va biae be: “Afetɔ, zi nenie nɔvinye awɔ nu vɔ̃ ɖe ŋunye, eye wòle be matsɔe akee? Va se ɖe zi adre loo?”22 Yesu gblɔ nɛ be: “Nyemegblɔ na wò be: Va se ɖe zi adre o, ke boŋ, Va se ɖe zi blaadre vɔ adre.23 “Esia tae dzifofiaɖufe la le abe ŋutsu aɖe si nye fia aɖe, si di be yeawɔ akɔnta kple yefe kluviwo la ene.24 Esi wòte akɔntaa wɔwɔ la, wokplɔ ŋutsu aɖe si nyi talento akpe ewo [si sɔ kple denario 60,000,000] fe fe la vae.25 Ke esi naneke menɔ esi wòatsɔ axe fea o ta la, efe afetɔ ɖe gbe be woadzra woa kple srɔ̃a kple viawo kpakple nu siwo katã le esi la atsɔ axe feae.26 Eya ta kluvi la dze klo heɖe kuku nɛ gblɔ be: ‘Meɖe kuku, gbɔ dzi ɖi nam, eye maxe nu sia nu fe fe na wò.’27 Esi kluvi ma fe nu wɔ nublanui na efe afetɔa ta la, eɖe asi le eŋu, eye wòte fli ɖe efe fe la me.28 Gake kluvi ma do go, eye wòkpɔ ehati kluviwo dometɔ ɖeka si nyi denario alafa ɖeka fe fe le eŋu; eye esi wòlée la, elé ve nɛ gblɔ be, ‘Xe fe sia fe si nènyi le ŋunye la nam.’29 Eya ta ehati kluvi la dze klo hete kukuɖeɖe nɛ vevie gblɔ be, ‘Meɖe kuku, gbɔ dzi ɖi nam, eye maxee na wò.’30 Gake melɔ̃ o, ke boŋ ena wodee gaxɔ me, be wòanɔ afi ma va se ɖe esime wòaxe fe si wònyi.31 Eya ta esi ehati kluviwo kpɔ nu siwo dzɔ la, eve wo ŋutɔ, eye woyi ɖagblɔ nu siwo katã dzɔ la na wofe afetɔ la.32 Eye efe afetɔa yɔe va egbɔ gblɔ nɛ be, ‘Kluvi vɔ̃ɖi, esi nèɖe kuku nam vevie la, mete fli ɖe fe mawo siwo nènyi la katã me.33 Ðe mele be wò hã nàkpɔ nublanui na hawòti kluvi abe ale si nye hã mekpɔ nublanui na wòe ene oa?’34 Eye esi efe nuwɔnaa na afetɔa do dɔmedzoe la, etsɔe de asi na gaxɔdzikpɔlawo, va se ɖe esime wòaxe fe siwo katã wònyi la hafi.35 Nenema kee Fofonye si le dzifowo la hã awɔ nu kpli mi ne mia dome ame sia ame metsɔna kea nɔvia tso dzi me o.”
Etenuŋɔŋlɔ
^ Afi si wotɔa dzo gbeɖuɖɔwo ɖo le Yerusalem dua godo.


text: 3 Le ŋkeke mawo me la, Yohanes Amenyrɔɖetsimela va nɔ gbefã ɖem le Yudea gbedadafo,2 nɔ gbɔgblɔm be: “Mitrɔ dzi me, elabena dzifofiaɖufe la gogo.”3 Le nyatefe me la, ame sia ŋu nyae wogblɔ ɖi to Yesaya nyagblɔɖila la dzi be: “Se ɖa! Ame aɖe le ɣli dom le gbedadafo be, ‘Midzra Yehowa fe mɔ dzi ɖo! Mina efe mɔwo nadzɔ.’”4 Ke Yohanes sia do kposɔfuwu, eye lãgbalẽlidziblanu le efe ali; efe nuɖuɖu hãe nye ʋetsuviwo kple gbemenyitsi.5 Tete Yerusalem kple Yudea blibo la katã kpakple Yordan nuto blibo la me tɔwo katã va egbɔ,6 eye wònyrɔ wo ɖe Yordan Tɔsisia me, eye wonɔ wofe nu vɔ̃wo me ʋum.7 Esi efe ŋku kli Farisitɔwo kple Zadukitɔwo dometɔ geɖewo wogbɔna nyɔnyrɔxɔxɔa gbɔ la, egblɔ na wo be: “Mi dzakpatawo fe dzidzimeviwo, ame kae ɖo aɖaŋu na mi be miasi le dziku si gbɔna la nu?8 Ekema mitse ku si aɖee afia be mietrɔ dzi me;9 Eye migasusu le mia ɖokui me be, ‘Abraham ye nye mía fofo’ o. Elabena mele egblɔm na mi be, Mawu ate ŋu ana viwo nado tso kpe siawo me na Abraham.10 Wotsɔ fía la ɖo atiawo fe ke dzi xoxo; eya ta ati sia ati si metsea ku nyui o la, woalãe, eye woatsɔe afu gbe ɖe dzo me.11 Nye la, metsɔ tsi le mia nyrɔm le miafe dzimetɔtrɔ ta; gake ame si le megbenye gbɔna la tri akɔ wum, ame si fe afɔkpawo nyemedze aɖe o. Ame ma atsɔ gbɔgbɔ kɔkɔe kple dzo anyrɔ mi.12 Elé efe lugbɔnu ɖe asi, eye akplɔ efe lugbɔfe keŋkeŋ, eye wòafo efe lu la nu fu ɖe nudzraɖofe, ke tsroa ya la, atɔ dzoe, eye womate ŋu atsii o.”13 Azɔ Yesu tso Galilea va Yohanes gbɔ le Yordan nu, bene wòanyrɔ ye.14 Gake Yohanes dze agbagba be yeaxe mɔ nɛ, gblɔ be: “Nyee wòhiã be nànyrɔ, eye wò boŋ nègbɔna gbɔnyea?”15 Ke Yesu ɖo eŋu nɛ be: “Lɔ̃ ɖe edzi nam fifia, elabena mɔ ma dzie míato awɔ nu siwo katã le dzɔdzɔe.” Azɔ edzudzɔ mɔxexe nɛ.16 Ke esi wonyrɔ Yesu vɔ la, efɔ tso tsia te enumake, eye kpɔ ɖa! Dzifowo nu ʋu, eye wòkpɔ Mawu fe gbɔgbɔ la wònɔ ɖiɖim ɖe edzi abe ahɔnɛ ene.17 Kpɔ ɖa! Gbe aɖe hã ɖi tso dzifowo gblɔ be: “Ame siae nye Vinye, si gbɔ nyemelɔ̃a nu le o, si ŋu mekpɔ ŋudzedze ɖo.”


text:
Na henɔ la. David fe ha.64 Oo Mawu, ne mefo koko na wò la, see.+Kpɔ nye agbe ta tso futɔ la fe ŋɔdzidodo me.2 Kpɔ tanye tso ame vɔ̃ɖiwo fe nugbeɖoɖo me,+Tso nu vlo wɔlawo fe ha la si me,3 Wonyre wofe aɖewo abe yi ene;Eye wodzidze wofe nya tɔamewo ɖe ame dzi abe aŋutrɔ ene,4 Ne woanɔ bebefe ada ame maɖifɔ la;Wodanɛ zi ɖeka ʋĩm vɔvɔ̃manɔmee.5 Woléa wofe tame vɔ̃ ɖoɖowo me ɖe asi;*Wofoa nu tso ale si woatre mɔ̃ le adzame ŋu.Wogblɔna be: “Ame kae akpɔe?”+6 Wodia nu gbegblẽ wɔwɔ fe mɔnu yeyewo;Wotsɔa ayedzedze ɖoa nugbe le adzame;+Eye wo dometɔ ɖe sia ɖe fe dzimesusuwo goglo ŋutɔ.7 Gake Mawu fe aŋutrɔ alɔ wo le vo me;+Woaxɔ abi vevie enumake.8 Woawo ŋutɔwo fe aɖe afu wo anyi;+Ame siwo katã akpɔ wo la, aʋuʋu ta.9 Eye vɔvɔ̃ aɖo amewo katã,Woaɖe gbefã nu si Mawu wɔ,Eye woase efe nuwɔnawo gɔme nyuie.+10 Ame dzɔdzɔe akpɔ dzidzɔ ɖe Yehowa ŋu, eye wòasii atso;+Ame siwo katã fe dzi le dzɔdzɔe la, akafui kple dzidzɔ.*
Etenuŋɔŋlɔ
^ Alo, “Wodea nu vloe wɔwɔ fe dzi fo na wo nɔewo.”